Avis juridique important

|

31983L0276

Οδηγία 83/276/ΕΟΚ του Συμβουλίου της 26ης Μαΐου 1983 για την τροποποίηση της οδηγίας 76/756/ΕΟΚ περί προσέγγισης των νομοθεσιών των κρατών μελών που αφορούν στην τοποθέτηση των διατάξεων φωτισμού και φωτεινής σηματοδότησης των οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 151 της 09/06/1983 σ. 0047 - 0048 Ισπανική ειδική έκδοση: Κεφάλαιο 13 τόμος 14 σ. 0072  Πορτογαλική ειδική έκδοση : Κεφάλαιο 13 τόμος 14 σ. 0072

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 26ης Μαΐου 1983  για την τροποποίηση της οδηγίας 76/756/ΕΟΚ περί προσεγγίσεως των νομοθεσιών των Κρατών μελών πουκ που στην τοποθέτηση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους  (83/276/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (4), όπως τροποποιήθηκε τελευταία από την οδηγία 80/1267/ΕΟΚ (5) και από την πράξη προσχώρησης του 1979, προβλέπει ότι οι αναγκαίες διατάξεις για την εφαρμογή της διαδικασίας έγκρισης ΕΟΚ θα θεσπιστούν για καθένα από τα στοιχεία ή τα χαρακτηριστικά του οχήματος με ιδιαίτερες οδηγίες · ότι οι διατάξεις σχετικά με την τοποθέτηση διατάξεων φωτισμού και φωτεινής σηματοδότησης θεσπίστηκαν από την οδηγία 76/756/ΕΟΚ (6), όπως τροποποιήθηκε από τις οδηγίες 80/233/ΕΟΚ (7) και 82/244/ΕΟΚ (8)·  ότι, όπως η μέθοδος εναρμόνισης των νομοθεσιών που προκρίνεται από την οδηγία 70/156/ΕΟΚ είναι προαιρετική, οι κατασκευαστές δεν προτίμησαν τις κοινοτικές προδιαγραφές που θεσπίζονται από την οδηγία 76/756/ΕΟΚ λόγω του ότι οι προδιαγραφές αυτές προβλέπουν τη ρύθμιση της φωτεινής δέσμης των φώτων διασταυρώσεως (σημείο 4.2.6 του παραρτήματος Ι, όπως τροποποιήθηκε από την οδηγία 82/244/ΕΟΚ), και προσέφυγαν στις σχετικές εθνικές διατάξεις, που δεν προβλέπουν, μέχρι τώρα, αυτή τη ρύθμιση· ότι οι κατασκευαστές επικαλούνται, για να αιτιολογήσουν την επιλογή αυτή, τις τεχνικές δυσχέρειες και το κόστος εφαρμογής - ιδίως για τα μικρά αυτοκίνητα - της εν λόγω κοινοτικής προδιαγραφής·  ότι, αφότου άρχισαν να ισχύουν οι προδιαγραφές για τη ρύθμιση της φωτεινής δέσμης των φώτων διασταυρώσεως, προέκυψαν τεχνικές εξελίξεις και αναγκαιότητες, οι οποίες, όπως και η ρύθμιση αυτή, συνδέονται με το φαινόμενο της εκτυφλώσεως· ότι πρίκειται, ιδίως για τις προσπάθειες βελτίωσης της αεροδυναμικής των οχημάτων, οι οποίες έχουν συνέπειες ως προς τη θέση των φώτων διασταυρώσεως, καθώς και για μέτρα ρύθμισης της φωτεινής έντασης· ότι, για να μη επηρεασθούν αυτές οι διασυνδέσεις, ενδείκνυται να περιορισθεί προς το παρόν, κατά τον κατάλληλο τρόπο, η εφαρμογή προδιαγραφών που καλύπτουν μόνον ένα μέρος του όλου προβλήματος·  ότι για να διευκολυνθεί η αποτελεσματική εφαρμογή της κοινοτικής ρύθμισης σε θέματα διατάξεων φωτισμού και φωτεινής σηματοδότησης, είναι σκόπιμο να μετατεθεί για την 1η Οκτωβρίου 1984 η ημερομηνία θέσης σε εφαρμογή των προδιαγραφών που αφορούν τη ρύθμιση της φωτεινής δέσμης των φώτων διασταύρωσης στα νέα οχήματα· ότι είναι, επίσης, σκόπιμο να προβλεφθεί ότι  οι περιορισμοί της πρώτης θέσης σε κυκλοφορία των οχημάτων που είναι σύμφωνα με το εγκεκριμένο πριν από την 1η Οκτωβρίου 1984 πρότυπο, πρέπει να τεθούν σε εφαρμογή μόνο μετά την πάροδο τριών ετών, ώστε να δοθεί στους κατασκευαστές μια περίοδος προσαρμογής των μοντέλων·  ότι με την ευκαιρία αυτή είναι σκόπιμο, για μεγαλύτερη σαφήνεια, να περιληφθεί σε ενιαίο κείμενο το σύνολο των διατάξεων της οδηγίας 76/756/ΕΟΚ και των μεταγενέστερων τροποποιήσεων, συμπεριλαμβανομένων και των τροποποιήσεων που επιφέρει η παρούσα οδηγία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα άρθρα 1 έως 5 της οδηγίας 76/756/ΕΟΚ αντικαθίστανται από το ακόλουθο κείμενο:  «Άρθρο 1  Ως όχημα κατά την έννοια της παρούσας οδηγίας, νοείται κάθε όχημα με κινητήρα που προορίζεται να κυκλοφορεί σε οδό με ή χωρίς αμάξωμα, που έχει τουλάχιστον τέσσερις τροχούς και από την κατασκευή του ταχύτητα μεγαλύτερη από 25 km/h, καθώς και τα ρυμουλκούμενά του, εξαιρουμένων των οχημάτων που μετακινούνται σε σιδηροτροχιές, των ελκυστήρων, των γεωργικών μηχανών καθώς και των μηχανημάτων δημοσίων έργων.  Άρθρο 2  1. Τα Κράτη μέλη δεν μπορούν:  - ούτε να αρνηθούν για έναν τύπο οχήματος την έγκριση ΕΟΚ ή την έγκριση από εθνικής πλευράς,  - ούτε να αρνηθούν ή να απαγορεύσουν την πώληση, τη χορήγηση αριθμού κυκλοφορίας, τη θέση σε κυκλοφορία ή τη χρήση οχημάτων,  για λόγους που αφορούν την τοποθέτηση υποχρεωτικών ή προαιρετικών διατάξεων φωτισμού και φωτεινής σηματοδότησης, που απαριθμούνται στα σημεία 1.5.7 έως 1.5.20 του παραρτήματος Ι, εφόσον αυτές είναι τοποθετημένες σύμφωνα με τις προδιαγραφές που καθορίζονται στο παράρτημα Ι.  2. Κατά παρέκκλιση από την παράγραφο 1, η τήρηση των διατάξεων του σημείου 4.2.6 του παραρτήματος Ι απαιτείται μόνο μετά την 1η Οκτωβρίου 1984. Εντούτοις, αν διατάξεις όπως οι προβλεπόμενες στο σημείο 4.2.6.2 είναι τοποθετημένες πριν από την ημερομηνία αυτή, πρέπει να είναι σύμφωνες με τις προδιαγραφές του σημείου 4.2.6. Στις περιπτώσεις που η έγκριση ΕΟΚ (ή η έκδοση του εγγράφου που προβλέπεται στο άρθρο 10 παράγραφος 1, τελευταία περίπτωση της οδηγίας 70/156/ΕΟΚ) ή η έγκριση από εθνικής πλευράς χορηγήθηκε μετά την 1η Οκτωβρίου 1979 και πριν την 1η Οκτωβρίου 1984, για τύπο οχήματος που δεν ικανοποιεί τις προδιαγραφές της παραγράφου 1, τα Κράτη μέλη μπορούν να απαγορεύσουν την πρώτη θέση σε κυκλοφορία των οχημάτων αυτού του τύπου από την 1η Οκτωβρίου 1987.  Άρθρο 3  Το Κράτος μέλος που προέβη στην έγκριση ΕΟΚ λαμβάνει τα μέτρα που είναι αναγκαία για να πληροφορείται σχετικά με κάθε τροποποίηση ενός από τα στοιχεία ή ενός από τα χαρακτηριστικά που αναφέρονται στο παράρτημα Ι σημείο 1.1. Οι αρμόδιες αρχές αυτού του Κράτους εκτιμούν αν πρέπει να προβούν για το τροποποιημένο πρότυπο σε νέες δοκιμές συνοδευόμενες από ένα νέο πρακτικό. Σε περίπτωση που συνάγεται από τις δοκιμές ότι οι προδιαγραφές της παρούσας οδηγίας δεν τηρήθηκαν, δεν επιτρέπεται η τροποποίηση.  Άρθρο 4  Οι τροποποιήσεις που είναι αναγκαίες για να προσαρμοσθεί στην τεχνική πρόοδο το περιεχόμενο των παραρτημάτων εκδίδονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ.  Άρθρο 5  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν με την παρούσα οδηγία το αργότερο την 1η Οκτωβρίου 1983. Ενημερώνουν σχετικά την Επιτροπή αμέσως.  2. Από την κοινοποίηση της παρούσας οδηγίας (1), τα Κράτη μέλη μεριμνούν, επιπλέον, για την έγκαιρη ενημέρωση της Επιτροπής, ώστε να μπορέσει να υποβάλει τις παρατηρήσεις της, σχετικά με κάθε σχέδιο νομοθετικών, κανονιστικών ή διοικητικών διατάξεων που σκοπεύουν να θεσπίσουν στον τομέα που διέπεται από την παρούσα οδηγία.  (1) Η παρούσα οδηγία κοινοποιήθηκε στα Κράτη μέλη την 1η Ιουνίου 1983.»  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 26 Μαΐου 1983.  Για το Συμβούλιο  Ο Πρόεδρος  Otto Graf LAMBSDORFF  (1) ΕΕ αριθ. C 279 της 22. 10. 1982, σ. 5.  (2) ΕΕ αριθ. C 68 της 14. 3. 1983, σ. 87.  (3) ΕΕ αριθ. C 77 της 21. 3. 1983, σ. 1.  (4) ΕΕ αριθ. L 42 της 23. 2. 1970, σ. 1  (5) ΕΕ αριθ. L 375 της 31. 12. 1980, σ. 34.  (6) ΕΕ αριθ. L 262 της 27. 9. 1976, σ. 1.  (7) ΕΕ αριθ. L 51 της 22. 5. 1980, σ. 8.  (8) ΕΕ αριθ. L 109 της 22. 4. 1982, σ. 31.


Avis juridique important

|

31974L0408

Οδηγία 74/408/ΕΟΚ του Συμβουλίου της 22ας Ιουλίου 1974 περί προσεγγίσεως των νομοθεσιών των κρατών μελών των αναφερομένων στην εσωτερική διαρρύθμιση των οχημάτων με κινητήρα (αντοχή των καθισμάτων και της αγκυρώσεώς τους)

Επίσημη Εφημερίδα αριθ. L 221 της 12/08/1974 σ. 0001 - 0009 Φινλανδική ειδική έκδοση: Κεφάλαιο 13 τόμος 4 σ. 0042  Ελληνική ειδική έκδοση: Κεφάλαιο 13 τόμος 3 σ. 0003  Σουηδική ειδική έκδοση: Κεφάλαιο 13 τόμος 4 σ. 0042  Ισπανική ειδική έκδοση: Κεφάλαιο 13 τόμος 4 σ. 0015  Πορτογαλική ειδική έκδοση : Κεφάλαιο 13 τόμος 4 σ. 0015

ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Ιουλίου 1974 περί προσεγγίσεως των νομοθεσιών των Κρατών μελών των αναφερομένων στην εσωτερική διαρρύθμιση των οχημάτων με κινητήρα (αντοχή των καθισμάτων και της αγκυρώσεώς τους)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα αφορούν μεταξύ άλλων την εσωτερική διαρρύθμιση για την αντοχή των καθισμάτων και της αγκυρώσεώς τους- ότι οι προδιαγραφές αυτές διαφέρουν από το ένα Κράτος μέλος στο άλλο, και ως εκ τούτου είναι ανάγκη να θεσπισθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο οχήματος της διαδικασίας εγκρίσεως ΕΟΚ, που αποτελεί αντικείμενο της οδηγίας 70/156/ΕΟΚ του Συμβουλίου της 6ης Φεβρουαρίου 1970(2) περί προσεγγίσεως των νομοθεσιών των Κρατών μελών των αναφερομένων στην έγκριση των  οχημάτων με κινητήρα και των ρυμουλκουμένων τους(2)- ότι οι κοινές προδιαγραφές που αφορούν τα εσωτερικά τμήματα του θαλάμου επιβατών, τη διευθέτηση των οργάνων χειρισμού, τη σκεπή, το ερεισίνωτο και το οπίσθιο τμήμα του καθίσματος θεσπίζονται από την οδηγία 74/60/ΕΟΚ του Συμβουλίου της 17ης Δεκεμβρίου  1973(3)- ότι οι προδιαγραφές που αφορούν την εσωτερική διαρρύθμιση οι σχετικές με τη συμπεριφορά του συστήματος οδηγήσεως σε περίπτωση προσκρούσεως θεσπίζονται από την οδηγία 74/297/ΕΟΚ του Συμβουλίου της 4ης Ιουνίου 1974(4)- ότι θα θεσπισθούν  μεταγενέστερα οι λοιπές προδιαγραφές περί εσωτερικής διαρρυθμίσεως και κυρίως εκείνες περί του προσκεφάλου, των αγκυρώσεων των ζωνών ασφαλείας και της αναγνωρίσεως των οργάνων χειρισμού- ότι όσον αφορά τις τεχνικές προδιαγραφές, συνιστάται να λαμβάνονται υπόψη αυτές που θεσπίζονται από την του ΟΗΕ Οικονομική Επιτροπή για την Ευρώπη στον κανονισμό 17 (Ομοιόμορφες προδιαγραφές περί της επικυρώσεως των οχημάτων όσον αφορά την αντοχή των  καθισμάτων και της αγκυρώσεώς τους)(5), ο οποίος προσαρτάται στη συμφωνία της 20ής Μαρτίου 1953 περί θεσπίσεως ενιαίων προϋποθέσεων, επικυρώσεως και αμοιβαίας αναγνωρίσεως της επικυρώσεως των εξαρτημάτων και των εξοπλισμών των οχημάτων με κινητήρα- ότι η προσέγγιση των εθνικών νομοθεσιών περί των οχημάτων με κινητήρα περιλαμβάνει αναγνώριση μεταξύ των Κρατών μελών των διενεργηθέντων ελέγχων από κάθε ένα από αυτά με βάση τις κοινές προδιαγραφές- ότι ένα τέτοιο σύστημα για να λειτουργήσει καλά,  προϋποθέτει ότι οι προδιαγραφές αυτές θα εφαρμοσθούν από όλα τα Κράτη μέλη, αρχής γενομένης από της αυτής ημερομηνίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Ως "όχημα" κατά την έννοια της παρούσης οδηγίας νοείται κάθε όχημα με κινητήρα, προορισμένο να κυκλοφορεί επί οδού, με ή χωρίς αμάξωμα, έχον τουλάχιστον τέσσερις τροχούς και εκ κατασκευής μέγιστη ταχύτητα μεγαλύτερη των 25 χμ/ω, εξαιρέσει  των οχημάτων που κυκλοφορούν επί σιδηροτροχιών, των μηχανών και των γεωργικών ή δασικών ελκυστήρων, ως και των μηχανημάτων δημοσίων έργων.  2. Η παρούσα οδηγία δεν έχει εφαρμογή στα καθίσματα με ενσωματωμένες αγκυρώσεις ζωνών ασφαλείας, στα βοηθητικά πτυσσόμενα καθίσματα και στα καθίσματα που βλέπουν προς τις πλευρές ή προς τα οπίσω.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν την αντοχή των καθισμάτων και της αγκυρώσεώς τους, αν αυτή ανταποκρίνεται στις προδιαγραφές των παραρτημάτων I και  II, όταν το όχημα ανήκει στην κατηγορία M1, και στις προδιαγραφές του παραρτήματος III, όταν το όχημα ανήκει στις κατηγορίες M2,M3,N1,Ν2 ή Ν3. Οι κατηγορίες των οχημάτων ορίζονται στο παράρτημα I της οδηγίας 70/156/ΕΟΚ.   Άρθρο 3  Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώρηση στα μητρώα, την έναρξη κυκλοφορίας ή τη χρήση οχημάτων για λόγους που αφορούν την αντοχή των καθισμάτων και της αγκυρώσεώς τους, αν αυτή ανταποκρίνεται στις  προδιαγραφές των παραρτημάτων I και II, όταν το όχημα ανήκει στην κατηγορία M1, και στις προδιαγραφές του παραρτήματος III, όταν το όχημα ανήκει στις κατηγορίες M2, M3, Ν1, Ν2 και Ν3.   Άρθρο 4  Το Κράτος μέλος που χορήγησε την έγκριση λαμβάνει τα κατάλληλα μέτρα για να ενημερώνεται για κάθε τροποποίηση ενός από τα στοιχεία ή ενός από τα χαρακτηριστικά που αναφέρονται στο παράρτημα I σημείο 2.2. Οι αρμόδιες αρχές αυτού του Κράτους  μέλους εκτιμούν αν πρέπει να προβούν επί του τροποποιημένου τύπου οχήματος σε νέες δοκιμές συνοδευόμενες από ένα νέο πρακτικό. Αν προκύπτει από τις δοκιμές ότι οι προδιαγραφές της παρούσας οδηγίας δεν ετηρήθησαν, η τροποποίηση δεν επιτρέπεται.   Άρθρο 5  Οι αναγκαίες τροποποιήσεις για τη προσαρμογή στην τεχνολογική πρόοδο των προδιαγραφών των παραρτημάτων I, II, III και IV θεσπίζονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ.  Άρθρον 6 1. Τα Κράτη μέλη εκδίδουν και δημοσιεύουν πριν από την 1η Μαρτίου 1975 τις διατάξεις που είναι αναγκαίες για να συμμορφωθούν προς την παρούσα οδηγία και ενημερώνουν αμέσως περί αυτού την Επιτροπή.  Εφαρμόζουν τις διατάξεις αυτές από της 1ης Οκτωβρίου 1975.  2. Από της κοινοποιήσεως της παρούσας οδηγίας, τα Κράτη μέλη μεριμνούν εξάλλου για την ενημέρωση της Επιτροπής εγκαίρως, ώστε να δυνηθεί να υποβάλει τις τροποποιήσεις της για κάθε σχέδιο νομοθετικής, κανονιστικής ή διοικητικής διατάξεως που σκοπεύουν  αυτά να θεσπίσουν στον τομέα που διέπεται από την παρούσα οδηγία.   Άρθρο 7  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 22 Ιουλίου 1974.  Για το Συμβούλιο Ο Πρόεδρος J. SAUVAGNARGUES  (1) ΕΕ αριθ. Α 108 της 10.12.1973, σ. 75.  (2) ΕΕ αριθ. N 42 της 23.2.1970, σ. 1.  (3) ΕΕ αριθ. Ν 38 της 11.2.1974, σ. 2.  (4) ΕΕ αριθ. Ν 165 της 20.6.1974, σ. 16.  (5) Έγγραφο ΕΟΚ Γενεύης ((E/ECE/324/E/ECE/TRANS/505) Αναθεώρηση 1/Προσθ. 16.     (1) ΠΑΡΑΡΤΗΜΑ I  ΓΕΝΙΚΟΤΗΤΕΣ, ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ, ΕΓΚΡΙΣΗ ΕΟΚ, ΓΕΝΙΚΕΣ ΕΞΕΙΔΙΚΕΥΣΕΙΣ, ΔΟΚΙΜΕΣ, ΕΛΕΓΧΟΙ, ΠΙΣΤΟΤΗΣ ΠΑΡΑΓΩΓΗΣ  1. ΓΕΝΙΚΟΤΗΤΕΣ 1.1. Οι προδιαγραφές του παρόντος έχουν εφαρμογή μόνο στα οχήματα της κατηγορίας M1.  2. ΟΡΙΣΜΟΙ Κατά την έννοια της παρούσης οδηγίας νοείται:  (2.1.) 2.2. Ως "τύπος οχήματος όσον αφορά την αντοχή των καθισμάτων και της αγκυρώσεώς τους", τα οχήματα με κινητήρα που δεν παρουσιάζουν μεταξύ τους ουσιώδεις διαφορές. Οι διαφορές αυτές δύνανται να αφορούν κυρίως τα ακόλουθα σημεία:  2.2.1. τις δομές, σχήματα, διαστάσεις και υλικό των καθισμάτων- 2.2.2. τον τύπο και τις διαστάσεις των συστημάτων ρυθμίσεως και ασφαλίσεως του ερεισινώτου- 2.2.3. τον τύπο και τις διαστάσεις της αγκυρώσεως του καθίσματος και των ενδιαφερόντων τμημάτων της δομής του οχήματος.  2.3. Ως "αγκύρωση", το σύστημα στερεώσεως του συνόλου του καθίσματος στη δομή του οχήματος περιλαμβανομένων των ενδιαφερόντων τμημάτων της δομής του οχήματος.  2.4. Ως "σύστημα ρυθμίσεως", ο μηχανισμός που επιτρέπει τη ρύθμιση του καθίσματος ή των τμημάτων του για μία καθήμενη στάση επιβάτου προσαρμοσμένη στη μορφολογία του. Αυτός ο μηχανισμός ρυθμίσεως δύναται να επιτρέπει ιδίως:  2.4.1. μία διαμήκη μετατόπιση- 2.4.2. μία μετατόπιση καθ' ύψος- 2.4.3. μία γωνιακή μετατόπιση.  2.5. Ως "σύστημα μετατοπίσεως", ένας μηχανισμός που επιτρέπει γωνιακή ή διαμήκη μετατόπιση, χωρίς σταθερή ενδιάμεση θέση του καθίσματος ή ενός των τμημάτων του, για να διευκολύνει την πρόσβαση των επιβατών.  2.6. Ως "σύστημα ασφαλίσεως", ένας μηχανισμός που εξασφαλίζει τη σταθεροποίηση σε θέση χρήσεως του καθίσματος και των τμημάτων του.  2.7. Ως "πτυσσόμενο κάθισμα", ένα κάθισμα του οποίου όχι μόνο το ερεισίνωτο δύναται να αναδιπλούται προς τα εμπρός, επάνω στο οριζόντιο τμήμα του καθίσματος, αλλά και το οριζόντιο τμήμα του καθίσματος αυτού δύναται να περιστραφεί προς τα εμπρός σε σχέση  με το πάτωμα.  3. ΑΙΤΗΣΗ ΕΓΚΡΙΣΕΩΣ ΕΟΚ 3.1. Η αίτηση εγκρίσεως ΕΟΚ ενός τύπου οχήματος όσον αφορά την αντοχή των καθισμάτων και της αγκυρώσεώς τους υποβάλλεται από τον κατασκευαστή ή τον εντολοδόχο του.  3.2. Συνοδεύεται από τα αναφερόμενα κατωτέρω στοιχεία εις τριπλούν και με τις ακόλουθες ενδείξεις:  3.2.1. λεπτομερή περιγραφή του τύπου οχήματος όσον αφορά την κατασκευή των καθισμάτων, της αγκυρώσεώς τους και των συστημάτων ρυθμίσεως και ασφαλίσεώς τους- 3.2.2. σχέδια των καθισμάτων, της αγκυρώσεώς τους στο όχημα και των συστημάτων ρυθμίσεως και ασφαλίσεώς τους, υπό κατάλληλη κλίμακα και αρκετά λεπτομερή.  3.3. Πρέπει να προσκομισθούν στην τεχνική υπηρεσία την επιφορτισμένη με τις δοκιμές εγκρίσεως:  3.3.1. ένα αντιπροσωπευτικό όχημα του τύπου οχήματος προς έγκριση- 3.3.2. ένα συμπληρωματικό σύνολο καθισμάτων του οχήματος με την αγκύρωσή τους.  4. ΕΓΚΡΙΣΗ ΕΟΚ (4.1) (4.2.) 4.3. Επισυνάπτεται στο δελτίο εγκρίσεως ΕΟΚ ένα δελτίο σύμφωνο με το υπόδειγμα που εμφαίνεται στο παράρτημα IV.  (4.4.) (4.4.1) (4.4.2) (4.5.) (4.6.) 5. ΕΞΕΙΔΙΚΕΥΣΕΙΣ ΓΕΝΙΚΟΥ ΧΑΡΑΚΤΗΡΑ 5.1. Κάθε σύστημα ρυθμίσεως και μετατοπίσεως, αν υπάρχει, πρέπει να περιλαμβάνει ένα σύστημα ασφαλίσεως το οποίο πρέπει να είναι αυτομάτου λειτουργίας.  5.2. Το όργανο χειρισμού για την απασφάλιση του μηχανισμού που αναφέρεται στο σημείο 2.5 πρέπει να βρίσκεται στην εξωτερική πλευρά του καθίσματος κοντά στη θύρα. Πρέπει να είναι ευπρόσιτο ακόμα και για τον επιβάτη του καθίσματος που ευρίσκεται ακριβώς  πίσω από το εν λόγω κάθισμα.  6. ΔΟΚΙΜΕΣ 6.1. Δοκιμή αντοχής του ερεισινώτου και των συστημάτων ασφαλίσεως 6.1.1. Για τη δοκιμή αυτή, το ερεισίνωτο, αν είναι ρυθμιζόμενο, ασφαλίζεται σε μία θέση που αντιστοιχεί σε κλίση προς τα οπίσω, ως προς την κατακόρυφο της γραμμής αναφοράς του κορμού του ανδρεικέλου που αναφέρεται στο σημείο 3 του παραρτήματος II, την  πλησιέστερη των 25o, εκτός αν υπάρχει αντίθετη ένδειξη του κατασκευαστού.  6.1.2. Μια δύναμη με διαμήκη διεύθυνση, κατευθυνόμενη προς τα οπίσω, η οποία παράγει ροπη 53 mdaN ως προς το σημείο H, εφαρμόζεται στο ανώτερο τμήμα της δομής του ερεισινώτου, δια μέσου ενός στοιχειου που αναπαριστά την πλάτη του ανδρεικέλου που  αναφέρεται στο σημείο 3 του παραρτήματος II.  6.2. Δοκιμή αντοχής της αγκυρώσεως του καθίσματος και των συστημάτων ασφαλίσεως όσον αφορά την εγκάθιση 6.2.1. Τα συστήματα αυτά πρέπει να ανθίστανται, σε όλες τις στάσεις καθίσματος, στις δυνάμεις που προδιαγράφονται στο σημείο 6.2.2. Πάντως ο όρος αυτός δύναται να θεωρηθεί ότι πληρούται αν η δοκιμή που έγινε στις θέσεις που προσδιορίζει το σημείο 6.2.5.  και ενδεχομένως το σημείο 6.2.6. είναι ικανοποιητική.  6.2.2. Μία διαμήκης και οριζόντια δύναμη διερχόμενη από το κέντρο βάρους του πλήρους καθίσματος και ίση με 20 φορές το βάρος του πλήρους καθίσματος εφαρμόζεται στη δομή του καθίσματος. Διενεργούνται, στο ίδιο κάθισμα, δύο δοκιμές: μία φορά η δύναμη  κατευθύνεται προς τα εμπρός και μία φορά προς τα οπίσω. Αν το κάθισμα αποτελείται από κεχωρισμένα τμήματα, το καθένα στερεωμένο στη δομή, οι δοκιμές εκτελούνται για το κάθε τμήμα κάτω από τις συνθήκες που προσδιορίζονται κατωτέρω.  Αν το κάθισμα αποτελείται από στοιχεία που είναι εν μέρει στερεωμένα στη δομή του οχήματος και που συγκρατούνται μεταξύ τους διά μέσου ορισμένων τμημάτων τους, οι δοκιμές εκτελούνται συγχρόνως με την εφαρμογή, στο κέντρο βάρους κάθε τμήματος, των  αντίστοιχων δυνάμεων σε κάθε στοιχείο, θεωρούμενο μεμονωμένως.  6.2.3. Για τη δοκιμή που προβλέπεται στο σημείο 6.2.1, επιτρέπεται ενίσχυση της συνδέσεως του ερεισινώτου στο οριζόντιο τμήμα του καθίσματος, με τον όρο τα τεμάχια ενισχύσεως να είναι στερεωμένα στη δομή του καθίσματος, στη στάθμη του σημείου εφαρμογής  της δυνάμεως και στο πιο προωθημένο σημείο της δομής του οριζοντίου τμήματος του καθίσματος.  6.2.4. Οι όροι που προσδιορίζονται στο σημείο 6.2.2 δύνανται να θεωρηθούν ότι πληρούνται αν δύο δυνάμεις, η καθεμία ίση με το μισό της προδιαγραφείσας δυνάμεως, εφαρμοσθούν στα πλάγια στοιχεία αντιστάσεως της δομής του καθίσματος, στη στάθμη του κέντρου  βάρους.  6.2.5. Το κάθισμα πρέπει να δοκιμασθεί:  6.2.5.1. στην πλέον προωθημένη θέση επιβάτου, και ενώ το οριζόντιο τμήμα του καθίσματος ευρίσκεται στην υψηλότερη θέση προς τα εμπρός, όταν η δύναμη εφαρμόζεται προς τα εμπρός- 6.2.5.2. στην πλέον οπισθοχωρημένη θέση καθήμενου επιβάτου, ενώ το οριζόντιο τμήμα του καθίσματος ευρίσκεται στη χαμηλότερη θέση προς τα οπίσω, όταν η δύναμη εφαρμόζεται προς τα οπίσω.  6.2.6. Στις ειδικές περιπτώσεις που από τη διάταξη των συστημάτων ασφαλίσεως θα γινόταν φανερό ότι, σε κάποια θέση διαφορετική από αυτή που αναφέρεται στα σημεία 6.2.5.1 και 6.2.5.2, μία κατανομή των δυνάμεων στα συστήματα ασφαλίσεως και στην αγκύρωση  του καθίσματος θα ήταν μειονεκτικότερη από τις κατανομές που αναφέρονται σ' αυτά τα σημεία, οι δοκιμές επαναλαμβάνονται γι' αυτή τη θέση του καθίσματος.  6.3. Δοκιμές αντοχής των συστημάτων ασφαλίσεως στα φαινόμενα αδρανείας 6.3.1. Όταν εφαρμοσθεί στο σύνολο του καθίσματος μία διαμήκης και οριζόντια επιτάχυνση τιμής 20 g, προς τα εμπρός και προς τα οπίσω, δεν πρέπει να διαπιστωθεί αποσφάλιση των συστημάτων ασφαλίσεως.  6.3.2. Ένας υπολογισμός των φαινομένων αδρανείας σε όλα τα στοιχεία των συστημάτων ασφαλίσεως είναι αποδεκτός, σε αντικατάσταση της δυναμικής δοκιμής που προβλέπεται στο σημείο 6.3.1. Για τον υπολογισμό αυτόν δεν λαμβάνονται υπόψη οι δυνάμεις τριβής.  6.4. Ισοδύναμες μέθοδοι δοκιμής γίνονται δεκτές, υπό τον όρο ότι τα αποτελέσματα τα οποία αναφέρονται στα σημεία 6.1, 6.2 και 6.3 είναι δυνατόν να λαμβάνονται είτε εξ ολοκλήρου με τη βοήθεια της δοκιμής αντικαταστάσεως είτε κατόπιν υπολογισμού σύμφωνα  με τα αποτελέσματα της δοκιμής αντικαταστάσεως. Αν χρησιμοποιείται άλλη μέθοδος από αυτή που περιγράφεται στα σημεία 6.1, 6.2 και 6.3, η ισοδυναμία της πρέπει να αποδειχθεί.  7. ΕΛΕΓΧΟΙ 7.1. Καμία βλάβη δεν πρέπει να διαπιστωθεί τόσο στη δομή όσο και στα συστήματα αγκυρώσεως, ρυθμίσεως και μετατοπίσεως καθώς και στην ασφάλισή τους κατά τις δοκιμές που προβλέπονται στα σημεία 6.1 και 6.2. Πάντως δεν απαιτείται να ευρίσκονται σε  κατάσταση λειτουργίας τα συστήματα ρυθμίσεως, μετατοπίσεως και ασφαλίσεως μετά από τις δοκιμές αυτές. Πάντως το σύστημα μετατοπίσεως το οποίο αναφέρεται στο σημείο 2.5 πρέπει να δύναται να απασφαλισθεί μετά τη δοκιμή.  (8.) 9. ΠΙΣΤΟΤΗΣ ΠΑΡΑΓΩΓΗΣ (9.1.) 9.2. Για να εξακριβωθεί η πιστότης προς τον εγκεκριμένο τύπο, διενεργείται επαρκής αριθμός ελέγχων διά δειγματοληψίας στα οχήματα σειράς.  9.3. Κατά κανόνα, οι εξακριβώσεις αυτές περιορίζονται σε μετρήσεις διαστάσεων. Πάντως, αν κριθεί αναγκαίο, τα οχήματα ή τα καθίσματα υποβάλλονται στις δοκιμές τις σχετικές με τις προδιαγραφές του σημείου 6.  (10.) (11.)   (1) Το κείμενο του παρόντος παραρτήματος είναι ανάλογο στα βασικά του σημεία με εκείνο του κανονισμού αριθ. 17 της Οικονομικής Επιτροπής του ΟΗΕ για την Ευρώπη. Ειδικότερα οι υποδιαιρέσεις σε σημεία είναι οι ίδιες. Γι' αυτό, αν ένα σημείο του  κανονισμού αριθ. 17 δεν έχει αντίστοιχο σημείο στην παρούσα οδηγία, ο αριθμός του παρατίθεται εντός παρενθέσεως για υπενθύμιση      ΠΑΡΑΡΤΗΜΑ II   ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ Η ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΛΙΣΕΩΣ ΤΟΥ ΕΡΕΙΣΙΝΩΤΟΥ ΚΑΙ ΤΟΝ ΕΛΕΓΧΟ ΤΗΣ ΣΧΕΣΕΩΣ ΤΟΥΣ ΜΕ ΤΟ ΣΗΜΕΙΟ R ΚΑΙ ΤΗΝ ΠΡΟΒΛΕΠΟΜΕΝΗ ΓΩΝΙΑ ΚΛΙΣΕΩΣ ΤΟΥ ΕΡΕΙΣΙΝΩΤΟΥ  0. ΓΕΝΙΚΟΤΗΤΕΣ Οι προδιαγραφές του παρόντος παραρτήματος έχουν εφαρμογή μόνο στα οχήματα της κατηγορίας M1.  1. ΟΡΙΣΜΟΙ 1.1. Σημείο H: βλέπε σημείο 1.1 του παραρτήματος IV της οδηγίας 74/60/ΕΟΚ.  1.2. Σημείο R: βλέπε σημείο 1.2 του παραρτήματος IV της οδηγίας 74/60/ΕΟΚ.  1.3. Ως "γωνία κλίσεως του ερεισινώτου" νοείται η κλίση του ερεισινώτου σε σχέση με την κατακόρυφο.  1.4. Ως "πραγματική γωνία κλίσεως του ερεισινώτου" νοείται η γωνία που σχηματίζεται από την κατακόρυφο που διέρχεται από το σημείο H και τη γραμμή αναφοράς του κορμού του ανθρώπινου σώματος που αναπαριστάται από το ανδρείκελο στο οποίο αναφέρεται το  σημείο 3.  1.5. Ως "προβλεπόμενη γωνία κλίσεως του ερεισινώτου" νοείται η γωνία που υποδεικνύεται από τον κατασκευαστή, η οποία:  1.5.1. προσδιορίζει τη γωνία κλίσεως του ερεισινώτου για τη θέση οδηγήσεως ή συνήθους χρήσεως, την πλέον χαμηλή και την πλέον οπίσθια που δίνεται σε κάθε κάθισμα από τον κατασκευαστή του οχήματος- 1.5.2. σχηματίζεται στο σημείο R από την κατακόρυφο και τη γραμμή αναφοράς του κορμού- 1.5.3. αντιστοιχεί, θεωρητικά, στην πραγματική γωνία κλίσεως.  2. ΠΡΟΣΔΙΟΡΙΣΜΟΣ ΤΩΝ ΣΗΜΕΙΩΝ Η Βλέπε το σημείο 2 του παραρτήματος IV της οδηγίας 74/60/ΕΟΚ.  3. ΧΑΡΑΚΤΗΡΙΣΤΙΚΑ ΤΟΥ ΑΝΔΡΕΙΚΕΛΟΥ Βλέπε το σημείο 3 του παραρτήματος IV της οδηγίας 74/60/ΕΟΚ.  4. ΤΟΠΟΘΕΤΗΣΗ ΤΟΥ ΑΝΔΡΕΙΚΕΛΟΥ Βλέπε το σημείο 4 του παραρτήματος IV της οδηγίας 74/60/ΕΟΚ.  5. ΑΠΟΤΕΛΕΣΜΑΤΑ 5.1. Του ανδρεικέλου έχοντος τοποθετηθεί σύμφωνα με το σημείο 4, ως σημείο H και ως πραγματική γωνία κλίσεως του θεωρουμένου ερεισινώτου λαμβάνονται το σημείο H και η γωνία κλίσεως της γραμμής αναφοράς του κορμού του ανδρεικέλου.  5.2. Κάθε συντεταγμένη του σημείου H και η πραγματική γωνία κλίσεως του ερεισινώτου μετρούνται με τη μεγαλύτερη δυνατή ακρίβεια. Το ίδιο γίνεται και για τις συντεταγμένες των καλώς προσδιορισμένων χαρακτηριστικών σημείων του χώρου επιβατών. Οι προβολές  των σημείων αυτών σε ένα κατακόρυφο διάμηκες επίπεδο μεταφέρονται σε ένα σχήμα στο οποίο υποδεικνύεται επίσης η γωνία κλίσεως που μετρήθηκε.  6. ΕΞΑΚΡΙΒΩΣΗ ΤΗΣ ΣΧΕΤΙΚΗΣ ΘΕΣΕΩΣ ΤΩΝ ΣΗΜΕΙΩΝ R ΚΑΙ H ΚΑΙ ΤΟΥ ΛΟΓΟΥ ΜΕΤΑΞΥ ΤΗΣ ΠΡΟΒΛΕΠΟΜΕΝΗΣ ΓΩΝΙΑΣ ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΚΛΙΣΕΩΣ ΤΟΥ ΕΡΕΙΣΙΝΩΤΟΥ 6.1. Τα αποτελέσματα των μετρήσεων που έγιναν σύμφωνα με το σημείο 5.2 για το σημείο H και την πραγματική γωνία κλίσεως του ερεισινώτου πρέπει να συγκριθούν με τις συντεταγμένες του σημείου R και με την προβλεπόμενη γωνία κλίσεως του ερεισινώτου που  υποδεικνύονται από τον κατασκευαστή του οχήματος.  6.2. Η εξακρίβωση της σχετικής θέσεως των δύο σημείων θεωρείται ικανοποιητική για την εν λόγω θέση καθημένου, αν οι συντεταγμένες του σημείου H ευρίσκονται μέσα σε ένα διάμηκες ορθογώνιο του οποίου οι ορίζοντες και οι κατακόρυφες πλευρές είναι 30 μμ και  20 μμ αντιστοίχως και του οποίου η τομή των διαγωνίων ευρίσκεται στο σημείο R. Η εξακρίβωση της γωνίας κλίσεως του ερεισινώτου θεωρείται ικανοποιητική αν η πραγματική γωνία κλίσεως του ερεισινώτου δεν διαφέρει περισσότερο από 3o από την προβλεπόμενη  γωνία κλίσεως. Αν αυτοί οι όροι πληρούνται, το σημείο R και η προβλεπόμενη γωνία κλίσεως, χρησιμοποιούνται για τη δοκιμή, και εν ανάγκη το ανδρείκελο ρυθμίζεται έτσι ώστε το σημείο H να συμπίπτει με το σημείο R και η πραγματική γωνία κλίσεως του  ερεισινώτου να συμπίπτει με την προβλεπόμενη γωνία.  6.3. Αν το σημείο H ή η πραγματική γωνία κλίσεως δεν πληροί τις προδιαγραφές του σημείου 6.2, διενεργούνται άλλοι δύο προσδιορισμοί του σημείου H ή της γωνίας κλίσεως (τρεις προσδιορισμοί συνολικά).  Αν τα αποτελέσματα των δύο από τους τρεις προσδιορισμούς δεν πληρούν τις προδιαγραφές, το αποτέλεσμα της δοκιμής θεωρείται ικανοποιητικό.  6.4. Αν τα αποτελέσματα των δύο από τους τρεις προσδιορισμούς δεν πληρούν τις προδιαγραφές του σημείου 6.2, το αποτέλεσμα της δοκιμής θεωρείται μη ικανοποιητικό.  6.5. Στην περίπτωση που αναφέρεται στο σημείο 6.3 και στην περίπτωση όπου ο έλεγχος δεν δύναται να διενεργηθεί διότι ο κατασκευαστής δεν έδωσε πληροφορίες για τη θέση του σημείου R ή την προβλεπόμενη γωνία κλίσεως του ερεισινώτου, είναι δυνατό να  χρησιμοποιηθεί ο μέσος όρος των αποτελεσμάτων των τριών προσδιορισμών και να θεωρηθεί ότι έχει εφαρμογή σε όλες τις περιπτώσεις της παρούσας οδηγίας όπου αναφέρεται το σημείο R ή η προβλεπόμενη γωνία κλίσεως του ερεισινώτου.  6.6. Για να εξακριβωθεί σε όχημα συνήθους παραγωγής η σχετική θέση των σημείων R και H και ο λόγος μεταξύ της προβλεπομένης γωνίας και της πραγματικής γωνίας κλίσεως του ερεισινώτου, το ορθογώνιο που αναφέρεται στο σημείο 6.2 αντικαθίσταται με ένα  τετράγωνο πλευράς 50 μμ, και η πραγματική γωνία κλίσεως του ερεισινώτου δεν πρέπει να διαφέρει περισσότερο από 5o από την προβλεπόμενη γωνία.       ΠΑΡΑΡΤΗΜΑ III   ΓΕΝΙΚΟΤΗΤΕΣ, ΓΕΝΙΚΕΣ ΕΞΕΙΔΙΚΕΥΣΕΙΣ  1. ΓΕΝΙΚΟΤΗΤΕΣ 1.1. Οι προδιαγραφές του παρόντος παραρτήματος έχουν εφαρμογή στα οχήματα των κατηγοριών M2, M3, Ν1, Ν2 ή Ν3.  2. ΓΕΝΙΚΕΣ ΕΞΕΙΔΙΚΕΥΣΕΙΣ 2.1. Τα καθίσματα και οι πάγκοι πρέπει να είναι στερεώς τοποθετημένοι στο όχημα.  2.2. Τα καθίσματα και οι πάγκοι που ολισθαίνουν πρέπει να ασφαλίζονται αυτομάτως σε όλες τις προβλεπόμενες θέσεις.  2.3. Τα ρυθμιζόμενα ερεισίνωτα πρέπει να ασφαλίζονται σε όλες τις προβλεπόμενες θέσεις.  2.4. Τα ανακλινόμενα καθίσματα και πάγκοι και τα ανακλινόμενα ερεισίνωτά τους πρέπει να ασφαλίζονται αυτομάτως στην κανονική θέση.       ΠΑΡΑΡΤΗΜΑ IV   ΥΠΟΔΕΙΓΜΑ  Ένδειξη της διοικήσεως ΠΑΡΑΡΤΗΜΑ ΣΤΟ ΔΕΛΤΙΟ ΕΓΚΡΙΣΕΩΣ ΕΟΚ ΕΝΟΣ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΤΗΝ ΑΝΤΟΧΗ ΤΩΝ ΚΑΘΙΣΜΑΤΩΝ ΚΑΙ ΤΗΣ ΑΓΚΥΡΩΣΕΩΣ ΤΟΥΣ (Άρθρο 4 παράγραφος 2 και άρθρο 10 της οδηγίας του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών των αναφερομένων στην έγκριση των οχημάτων με κινητήρα και των ρυμουλκουμένων τους) Αριθ. εγκρίσεως.....  1. Βιομηχανικό ή εμπορικό σήμα του οχήματος με κινητήρα.....  2. Τύπος του οχήματος.....  3. Ονοματεπώνυμο και διεύθυνση του κατασκευαστού.....  4. Ονοματεπώνυμο και διεύθυνση τυχόν εντολοδόχου του κατασκευαστού.....  .....  5. Περιγραφή των καθισμάτων.....  6. Περιγραφή των συστημάτων ρυθμίσεως, μετατοπίσεως και ασφαλίσεως είτε του καθίσματος είτε των τμημάτων του.....  .....  7. Περιγραφή της αγκυρώσεως του καθίσματος.....  8. Το όχημα υπεβλήθη για έγκριση την.....  9. Τεχνική υπηρεσία επιφορτισμένη με τις δοκιμές εγκρίσεως.....  .....  10. Ημερομηνία του πρακτικού που εχορηγήθη από την υπηρεσία αυτή.....  11. Αριθμός του πρακτικού που εχορηγήθη από την υπηρεσία αυτή.....  12. Η έγκριση όσον αφορά την αντοχή των καθισμάτων και της αγκυρώσεώς τους εχορηγήθη/απερρίφθη(1).....  13. Τόπος.....  14. Ημερομηνία.....  15. Υπογραφή.....  16. Επισυνάπτονται τα ακόλουθα στοιχεία που φέρουν τον υποδεικνυόμενο ανωτέρω αριθμό εγκρίσεως:  .....σχέδια, σχήματα και διαγράμματα των καθισμάτων και της αγκυρώσεώς τους στο όχημα, των συστημάτων ρυθμίσεως, μετατοπίσεως των καθισμάτων και των τμημάτων τους και των ασφαλίσεών τους,  .....φωτογραφίες των καθισμάτων και της αγκυρώσεώς τους, των συστημάτων ρυθμίσεως, μετατοπίσεως των καθισμάτων και των τμημάτων τους και των ασφαλίσεών τους.    (1) Διαγράψατε την περιττή ένδειξη.


title: Οδηγία 2005/40/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, για την τροποποίηση της οδηγίας 77/541/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στις ζώνες ασφαλείας και στα συστήματα συγκρατήσεως των οχημάτων με κινητήρα   (Κείμενο που παρουσιάζει ενδιαφέρον για τον ΕΟΧ)

text:
               30.9.2005

               EL

               Επίσημη Εφημερίδα της Ευρωπαϊκής Ένωσης

               L 255/146

      ΟΔΗΓΊΑ 2005/40/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 7ης Σεπτεμβρίου 2005
   για την τροποποίηση της οδηγίας 77/541/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στις ζώνες ασφαλείας και στα συστήματα συγκρατήσεως των οχημάτων με κινητήρα
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Έρευνες έχουν δείξει ότι η χρήση ζωνών ασφαλείας και συστημάτων συγκράτησης μπορεί να συμβάλει σε σημαντική μείωση των θανάτων και των σοβαρών τραυματισμών σε περίπτωση ατυχήματος, ακόμη και λόγω ανατροπής του οχήματος. Η τοποθέτησή τους σε όλες τις κατηγορίες οχημάτων θα αποτελέσει αναμφισβήτητα σημαντικό βήμα προς τη βελτίωση της οδικής ασφάλειας και τη συνακόλουθη διάσωση ανθρώπινων ζωών.

               (2)

               Σημαντικό κοινωνικό όφελος μπορεί να προκύψει, αν όλα τα οχήματα εφοδιασθούν με ζώνες ασφαλείας.

               (3)

               Στο ψήφισμά του, της 18 Φεβρουαρίου 1986, σχετικά με κοινά μέτρα για τη μείωση των τροχαίων ατυχημάτων, στο πλαίσιο του κοινοτικού προγράμματος για την οδική ασφάλεια (3), το Ευρωπαϊκό Κοινοβούλιο τόνισε την ανάγκη να καταστεί υποχρεωτική η χρήση των ζωνών ασφαλείας για όλους τους επιβάτες, συμπεριλαμβανομένων των παιδιών, με την εξαίρεση των επιβατών οχημάτων δημόσιων συγκοινωνιών. Επομένως, πρέπει να γίνει διάκριση μεταξύ των λεωφορείων δημόσιων συγκοινωνιών και άλλων οχημάτων όσον αφορά την υποχρεωτική τοποθέτηση ζωνών ασφαλείας ή/και συστημάτων συγκράτησης.

               (4)

               Σύμφωνα με την οδηγία 70/156/ΕΟΚ του Συμβουλίου, της 6 Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (4), το κοινοτικό σύστημα έγκρισης τύπου εφαρμόζεται για όλα τα νέα οχήματα της κατηγορίας M1 μόνο από την 1η Ιανουαρίου 1998. Συνεπώς, μόνο τα οχήματα αυτά πρέπει να εξοπλίζονται με ζώνες ασφαλείας ή/και συστήματα συγκράτησης που πληρούν τις διατάξεις της οδηγίας 77/541/ΕΟΚ (5).

               (5)

               Έως ότου επεκταθεί το κοινοτικό σύστημα έγκρισης τύπου σε όλες τις κατηγορίες οχημάτων, η τοποθέτηση ζωνών ασφαλείας ή/και συστημάτων συγκράτησης θα πρέπει να είναι υποχρεωτική, προς το συμφέρον της οδικής ασφάλειας, για τα οχήματα που εμπίπτουν σε άλλες κατηγορίες πλην της M1.

               (6)

               Η οδηγία 77/541/ΕΟΚ περιέχει ήδη όλες τις τεχνικές και διοικητικές διατάξεις που επιτρέπουν την έγκριση τύπου οχημάτων άλλων κατηγοριών πλην της M1. Ως εκ τούτου, τα κράτη μέλη δεν χρειάζεται να θεσπίσουν περαιτέρω διατάξεις.

               (7)

               Από την έναρξη ισχύος της οδηγίας 96/36/ΕΚ της Επιτροπής, της 17 Ιουνίου 1996, για την προσαρμογή στην τεχνική πρόοδο της οδηγίας 77/541/ΕΟΚ του Συμβουλίου σχετικά με τις ζώνες ασφαλείας και τα συστήματα συγκράτησης των μηχανοκίνητων οχημάτων (6), πλείονα κράτη μέλη έχουν ήδη καταστήσει υποχρεωτικές, και για ορισμένες κατηγορίες οχημάτων πλην της M1, τις διατάξεις που περιέχονται σ' αυτή. Οι κατασκευαστές και οι προμηθευτές τους έχουν, επομένως, αναπτύξει την κατάλληλη τεχνολογία.

               (8)

               Η οδηγία 2001/85/ΕΚ του Ευρωπαϊκού Κοινοβουλίου και του Συμβουλίου, της 20 Νοεμβρίου 2001, περί ειδικών διατάξεων για οχήματα μεταφοράς επιβατών, άνω των οκτώ θέσεων εκτός της θέσεως του οδηγού (7), προβλέπει διατάξεις για τη διευκόλυνση της πρόσβασης των ατόμων μειωμένης κινητικότητας, όπως τα άτομα με αναπηρίες, στα οχήματα μεταφοράς επιβατών άνω των οκτώ θέσεων. Αυτό είναι αναγκαίο για να δοθεί στα κράτη μέλη η δυνατότητα να εγκρίνουν την τοποθέτηση ζωνών ασφαλείας ή/και συστημάτων συγκράτησης που δεν πληρούν τις τεχνικές προδιαγραφές της οδηγίας 77/541/ΕΟΚ αλλά έχουν σχεδιασθεί ειδικά για την εξασφάλιση της προστασίας των εν λόγω ατόμων στα οχήματα αυτά.

               (9)

               Η οδηγία 77/541/ΕΟΚ θα πρέπει να τροποποιηθεί αναλόγως.

               (10)

               Δεδομένου ότι ο στόχος της παρούσας οδηγίας, δηλαδή η βελτίωση της οδικής ασφάλειας με την εισαγωγή της υποχρεωτικής τοποθέτησης ζωνών ασφαλείας σε ορισμένες κατηγορίες οχημάτων, δεν μπορεί να επιτευχθεί ικανοποιητικά από τα κράτη μέλη και μπορεί συνεπώς, λόγω των διαστάσεων της προβλεπόμενης δράσης, να επιτευχθεί καλύτερα σε κοινοτικό επίπεδο, η Κοινότητα μπορεί να λάβει μέτρα, σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει τα αναγκαία όρια για την επίτευξη του στόχου αυτού,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποίηση της οδηγίας 77/541/ΕΟΚ
   Η οδηγία 77/541/ΕΟΚ τροποποιείται ως εξής:

               1.

               Παρεμβάλλεται το ακόλουθο άρθρο:
               «Άρθρο 2α
               1.   Τα κράτη μέλη δύνανται, βάσει του εθνικού δικαίου, να επιτρέπουν την τοποθέτηση ζωνών ασφαλείας ή συστημάτων συγκράτησης άλλων από εκείνα που καλύπτει η παρούσα οδηγία, υπό την προϋπόθεση ότι έχουν σχεδιασθεί για άτομα με αναπηρίες.
               2.   Τα κράτη μέλη δύνανται επίσης να εξαιρούν από τις διατάξεις της παρούσας οδηγίας τα συστήματα συγκράτησης που έχουν σχεδιασθεί με τρόπο ώστε να συμμορφώνονται προς τις διατάξεις του παραρτήματος VII της οδηγίας 2001/85/ΕΚ του Ευρωπαϊκού Κοινοβουλίου και του Συμβουλίου, της 20 Νοεμβρίου 2001, περί ειδικών διατάξεων για οχήματα μεταφοράς επιβατών άνω των οκτώ θέσεων εκτός της θέσεως του οδηγού (8).
               3.   Οι απαιτήσεις του σημείου 3.2.1 του παραρτήματος Ι της παρούσας οδηγίας δεν ισχύουν για τις ζώνες ασφαλείας και τα συστήματα συγκράτησης που καλύπτονται από τις παραγράφους 1 και 2.

               2.

               Στο άρθρο 9 προστίθεται η ακόλουθη παράγραφος:
               «Τα οχήματα των κατηγοριών M2 και M3 υποδιαιρούνται σε κλάσεις, όπως ορίζεται στο σημείο 2 του παραρτήματος I της οδηγίας 2001/85/ΕΚ.»

               3.

               Το παράρτημα I τροποποιείται ως εξής:

                           α)

                           η υποσημείωση σε σχέση με το σημείο 3.1 διαγράφεται·

                           β)

                           το σημείο 3.1.1 αντικαθίσταται από το ακόλουθο κείμενο:

                                       3.1.1.

                                       «Με εξαίρεση τα καθίσματα τα οποία προορίζονται για χρήση μόνον όταν το όχημα είναι σταθμευμένο, τα καθίσματα των οχημάτων που εμπίπτουν στις κατηγορίες M1, M2 (της κλάσης III ή B), Μ3 (της κλάσης III ή B) και N εξοπλίζονται με ζώνες ασφαλείας ή/και συστήματα συγκράτησης σύμφωνα με τις απαιτήσεις της παρούσας οδηγίας.
                                       Στα οχήματα της κλάσης I, II ή A που εμπίπτουν στις κατηγορίες M2 ή M3 μπορούν να τοποθετούνται ζώνες ασφαλείας ή/και συστήματα συγκράτησης, υπό την προϋπόθεση ότι συμμορφώνονται προς τις απαιτήσεις της παρούσας οδηγίας.»

         Άρθρο 2
   Σχεδιαζόμενα μέτρα για άτομα με αναπηρίες
   Όχι αργότερα από τις 20 Απριλίου 2008, η Επιτροπή εξετάζει ειδικές διαδικασίες για την εναρμόνιση των απαιτήσεων για τις ζώνες ασφαλείας που προορίζονται για άτομα με αναπηρίες, βάσει υφιστάμενων διεθνών προτύπων και απαιτήσεων εθνικών νομοθεσιών ώστε να παρέχεται ισοδύναμο επίπεδο ασφάλειας με αυτό της παρούσας οδηγίας. Εφόσον ενδείκνυται, η Επιτροπή υποβάλλει σχέδιο μέτρων. Η τροποποίηση της παρούσας οδηγίας γίνεται σύμφωνα με το άρθρο 13 της οδηγίας 70/156/ΕΟΚ.
   Άρθρο 3
   Εφαρμογή
   1.   Από τις 20 Απριλίου 2006, τα κράτη μέλη δεν δύνανται, για λόγους που αφορούν την τοποθέτηση ζωνών ασφαλείας ή/και την τοποθέτηση συστημάτων συγκράτησης που ανταποκρίνονται στις απαιτήσεις της οδηγίας 77/541/ΕΟΚ, όπως τροποποιείται από την παρούσα οδηγία:

               α)

               να αρνούνται τη χορήγηση έγκρισης τύπου ΕΚ ή εθνικής έγκρισης τύπου, όσον αφορά τύπο οχήματος·

               β)

               να απαγορεύουν την ταξινόμηση, την πώληση ή τη θέση σε κυκλοφορία νέων οχημάτων.

         2.   Από τις 20 Οκτωβρίου 2006 και όσον αφορά την τοποθέτηση ζωνών ασφαλείας ή/και την τοποθέτηση συστημάτων συγκράτησης που δεν ανταποκρίνονται στις απαιτήσεις της οδηγίας 77/541/ΕΟΚ, όπως τροποποιείται από την παρούσα οδηγία, τα κράτη μέλη, για κάθε νέο τύπο οχήματος:

               α)

               δεν χορηγούν πλέον την έγκριση τύπου ΕΚ·

               β)

               αρνούνται τη χορήγηση εθνικής έγκρισης τύπου.

         3.   Από τις 20 Οκτωβρίου 2007, και όσον αφορά την τοποθέτηση ζωνών ασφαλείας ή/και την τοποθέτηση συστημάτων συγκράτησης που δεν ανταποκρίνονται στις απαιτήσεις της οδηγίας 77/541/ΕΟΚ, όπως τροποποιείται από την παρούσα οδηγία, τα κράτη μέλη:

               α)

               θεωρούν ότι τα πιστοποιητικά συμμόρφωσης τα οποία συνοδεύουν νέα οχήματα δεν ισχύουν πλέον για τους σκοπούς του άρθρου 7 παράγραφος 1 της οδηγίας 70/156/ΕΟΚ·

               β)

               αρνούνται την ταξινόμηση, πώληση ή θέση σε κυκλοφορία νέων οχημάτων, εκτός αν γίνεται χρήση των διατάξεων του άρθρου 8 παράγραφος 2 της οδηγίας 70/156/ΕΟΚ.

         Άρθρο 4
   Μεταφορά
   1.   Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία πριν από τις 20 Απριλίου 2006. Ενημερώνουν αμέσως την Επιτροπή σχετικά.
   2.   Εφαρμόζουν τις εν λόγω διατάξεις από τις 21 Απριλίου 2006.
   3.   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   4.   Τα κράτη μέλη ανακοινώνουν στην Επιτροπή τα κείμενα των κυριότερων διατάξεων εθνικού δικαίου, τις οποίες θεσπίζουν στον τομέα που καλύπτεται από την παρούσα οδηγία.
   Άρθρο 5
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

   Άρθρο 6
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 7 Σεπτεμβρίου 2005.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         C. CLARKE

      (1)  ΕΕ C 80 της 30.3.2004, σ. 10.

      (2)  Γνώμη του Ευρωπαϊκού Κοινοβουλίου της 17 Δεκεμβρίου 2003 (ΕΕ C 91 E της 15.4.2004, σ. 491), κοινή θέση του Συμβουλίου της 24 Ιανουαρίου 2005 (ΕΕ C 111 Ε της 11.5.2005, σ. 28), θέση του Ευρωπαϊκού Κοινοβουλίου της 26 Μαΐου 2005 (δεν έχει ακόμα δημοσιευθεί στην Επίσημη Εφημερίδα).

      (3)  ΕΕ C 68 της 24.3.1986, σ. 35.

      (4)  ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 2004/78/ΕΚ της Επιτροπής (ΕΕ L 153 της 30.4.2004, σ. 103).

      (5)  ΕΕ L 220 της 29.8.1977, σ. 95· οδηγία όπως τροποποιήθηκε τελευταία από την πράξη προσχώρησης του 2003.

      (6)  ΕΕ L 178 της 17.7.1996, σ. 15.

      (7)  ΕΕ L 42 της 13.2.2002, σ. 1.

      (8)  ΕΕ L 42 της 13.2.2002, σ. 1.»


Avis juridique important

|

31999L0040

Οδηγία 1999/40/ΕΚ της Επιτροπής, της 6ης Μαΐου 1999, για την προσαρμογή στην τεχνική πρόοδο της οδηγίας 79/622/ΕΟΚ του Συμβουλίου σχετικά με τις διατάξεις προστασίας σε περίπτωση ανατροπής των γεωργικών και δασικών τροχοφόρων ελκυστήρων (στατικές δοκιμές) (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 124 της 18/05/1999 σ. 0011 - 0013

ΟΔΗΓΙΑ 1999/40/ΕΚ ΤΗΣ ΕΠΙΤΡΟΠΗΣτης 6ης Μαΐου 1999για την προσαρμογή στην τεχνική πρόοδο της οδηγίας 79/622/ΕΟΚ του Συμβουλίου σχετικά με τις διατάξεις προστασίας σε περίπτωση ανατροπής των γεωργικών και δασικών τροχοφόρων ελκυστήρων (στατικές δοκιμές)(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων(1), όπως τροποποιήθηκε τελευταία από την οδηγία 97/54/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 11,την οδηγία 79/622/ΕΟΚ του Συμβουλίου, της 25ης Ιουνίου 1979, περί προσεγγίσεως των νομοθεσιών των κρατών μελών των αναφερομένων στις διατάξεις προστασίας σε περίπτωση ανατροπής των γεωργικών ή δασικών ελκυστήρων με τροχούς (στατικές δοκιμές)(3), όπως τροποποιήθηκε τελευταία από την οδηγία 88/413/ΕΚ(4), και ιδίως το άρθρο 11,Εκτιμώντας:(1) ότι, λόγω της πολλαπλότητας των τεχνικών εξοπλισμών, είναι απαραίτητο να βελτιωθεί η ασφάλεια και, ως εκ τούτου, θα πρέπει πλέον να προσδιορισθούν οι όροι δοκιμής των διατάξεων προστασίας σε περίπτωση ανατροπής των ελκυστήρων·(2) ότι οι όροι δοκιμής των εν λόγω διατάξεων είναι απαραίτητο να εναρμονισθούν με τους όρους που καθορίζονται στον κώδικα 4 του Οργανισμού Οικονομικής Συνεργασίας και Ανάπτυξης (ΟΟΣΑ) σχετικά με τις επίσημες δοκιμές των δομών προστασίας των γεωργικών ελκυστήρων (στατικές δοκιμές)·(3) ότι οι διατάξεις της παρούσας οδηγίας είναι σύμφωνες με τη γνώμη της συσταθείσας βάσει του άρθρου 12 της οδηγίας 74/150/ΕΟΚ επιτροπής για την προσαρμογή στην τεχνική πρόοδο,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Τα παραρτήματα ΙΙ και ΙΙΙ της οδηγίας 79/622/ΕΟΚ τροποποιούνται όπως προβλέπεται στο παράρτημα της παρούσας οδηγίας.Άρθρο 21. Από την 1η Ιουλίου 2000, τα κράτη μέλη δεν δύνανται:- να αρνούνται, για έναν τύπο ελκυστήρων, να χορηγήσουν έγκριση ΕΚ τύπου ή να εκδώσουν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ, ή να χορηγήσουν εθνική έγκριση τύπου,- να απαγορεύουν την πρώτη θέση σε κυκλοφορία ελκυστήρων,εάν οι ελκυστήρες αυτοί πληρούν τις προδιαγραφές της οδηγίας 79/622/ΕΟΚ, όπως αυτή τροποποιείται με την παρούσα οδηγία.2. Από την 1η Ιανουαρίου 2001, τα κράτη μέλη:- δεν δύνανται πλέον να χορηγούν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ για έναν τύπο ελκυστήρων εάν αυτός δεν πληροί τις προδιαγραφές της οδηγίας 79/622/ΕΟΚ, όπως αυτή τροποποιείται με την παρούσα οδηγία.- δύνανται να αρνούνται να χορηγήσουν εθνική έγκριση τύπου για έναν τύπο ελκυστήρων εάν αυτός δεν πληροί τις προδιαγραφές της οδηγίας 79/622/ΕΟΚ, όπως αυτή τροποποιείται με την παρούσα οδηγία.Άρθρο 31. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο μέχρι τις 30 Ιουνίου 2000. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 4Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 6 Μαΐου 1999.Για την ΕπιτροπήMartin BANGEMANNΜέλος της Επιτροπής(1) ΕΕ L 84 της 28.3.1974, σ. 10.(2) ΕΕ L 277 της 10.10.1997, σ. 24.(3) ΕΕ L 179 της 17.7.1979, σ. 1.(4) ΕΕ L 200 της 26.7.1988, σ. 32.ΠΑΡΑΡΤΗΜΑΤα παραρτήματα ΙΙ και ΙΙΙ της οδηγίας 79/622/ΕΟΚ τροποποιούνται ως εξής:1. Στο παράρτημα ΙΙ σημείο 1.2.4, προστίθεται το ακόλουθο κείμενο: "Κατά τη διάρκεια των δοκιμών αφαιρούνται όλα τα στοιχεία τα οποία θα μπορούσε να αφαιρέσει ο ίδιος ο οδηγός κατά τη χρήση. Σε περίπτωση που οι πόρτες και τα παράθυρα μπορούν να παραμείνουν ανοικτά ή να αφαιρεθούν κατά τη χρήση, πρέπει να παραμείνουν ανοικτά ή να αφαιρεθούν κατά τη διάρκεια των δοκιμών, ούτως ώστε να μην αυξάνεται η αντίσταση της δομής προστασίας. Εάν, στη θέση αυτή, παρουσιάζουν κίνδυνο για τον οδηγό σε περίπτωση ανατροπής του ελκυστήρα, αυτό πρέπει να αναφέρεται στην έκθεση δοκιμής."2. Το παράρτημα ΙΙΙ τροποποιείται ως εξής:α) Στο σημείο 1.3 πρώτο εδάφιο προστίθεται το ακόλουθο κείμενο: "Στην περίπτωση ελκυστήρα με περιστρεφόμενη θέση οδήγησης, το φορτίο εφαρμόζεται στο ανώτερο άκρο της δομής προστασίας στο μέσο της απόστασης μεταξύ των δύο σημείων αναφοράς του καθίσματος."β) Παρεμβάλλονται τα ακόλουθα σημεία 2.2.11, 2.2.12 και 2.2.13: "2.2.11. Στην περίπτωση ελκυστήρα με περιστρεφόμενη θέση οδήγησης, η ζώνη απελευθέρωσης είναι η περιβάλλουσα των δύο ζωνών απελευθέρωσης των οριζομένων με βάση τις δύο διαφορετικές θέσεις του πηδαλίου και του καθίσματος.2.2.12. Στην περίπτωση ελκυστήρα δυνάμενου να εξοπλισθεί με προαιρετικά καθίσματα, κατά τη διάρκεια των δοκιμών χρησιμοποιείται η περιβάλλουσα που προκύπτει από το συνδυασμό των σημείων αναφοράς του καθίσματος για το σύνολο των επιλογών που προτείνονται για το κάθισμα. Η δομή προστασίας δεν πρέπει να εισχωρεί στο εσωτερικό της σύνθετης ζώνης απελευθέρωσης που αντιστοιχεί στα διάφορα αυτά σημεία αναφοράς του καθίσματος.2.2.13. Σε περίπτωση που, μετά τη διενέργεια της δοκιμής, προταθεί νέα δυνατότητα ρύθμισης του καθίσματος, πραγματοποιείται υπολογισμός προκειμένου να διαπιστωθεί κατά πόσον η ζώνη απελευθέρωσης γύρω από το νέο σημείο αναφοράς του καθίσματος βρίσκεται στο εσωτερικό της προγενέστερα προσδιορισθείσας περιβάλλουσας. Εάν όχι, πρέπει να πραγματοποιηθεί νέα δοκιμή."


Avis juridique important

|

31992L0114

Οδηγία 92/114/ΕΟΚ του Συμβουλίου της 17ης Δεκεμβρίου 1992 για τις εξωτερικές προεξοχές προσθίως του πίσω φατνώματος του θαλάμου οδήγησης των οχημάτων με κινητήρα κατηγορίας Ν

Επίσημη Εφημερίδα αριθ. L 409 της 31/12/1992 σ. 0017 - 0030 Φινλανδική ειδική έκδοση: Κεφάλαιο 7 τόμος 4 σ. 0174  Σουηδική ειδική έκδοση: Κεφάλαιο 7 τόμος 4 σ. 0174

ΟΔΗΓΙΑ 92/114/ΕΟΚ ΤΟΥ ΣΥΜΒΟΥΛΙΟΥ της 17ης Δεκεμβρίου 1992 για τις εξωτερικές προεξοχές  προσθίως του πίσω φατνώματος του θαλάμου οδήγησης των οχημάτων με κινητήρα κατηγορίας Ν ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100Α, την πρόταση της Επιτροπής  (1), Σε συνεργασία με το Ευρωπαϊκό Κοινοβούλιο  (2), Έχοντας υπόψη τη γνώμη της Οικονομικής και Κοινωνικής Επιτροπής  (3), Εκτιμώντας: ότι είναι σημαντικό να υιοθετηθούν μέτρα για την προοδευτική εγκαθίδρυση της εσωτερικής αγοράς κατά  τη διάρκεια χρονικής περιόδου η οποία λήγει στις 31 Δεκεμβρίου 1992 7 ότι η εσωτερική αγορά  περιλαμβάνει ένα χώρο χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία  των εμπορευμάτων, των προσώπων, των υπηρεσιών και των κεφαλαίων 7ότι οι τεχνικές προδιαγραφές τις  οποίες πρέπει να πληρούν τα οχήματα με κινητήρα δυνάμει των νομοθετικών νομοθεσιών αφορούν, μεταξύ  άλλων, τις εξωτερικές προεξοχές των θαλάμων οδήγησης των επαγγελματικών οχημάτων 7ότι αυτές οι  προδιαγραφές διαφέρουν από το ένα κράτος μέλος στο άλλο 7 ότι είναι, επομένως, ανάγκη να  υιοθετηθούν οι ίδιες προδιαγραφές από όλα τα κράτη μέλη, είτε συμπληρωματικά, είτε σε αντικατάσταση  των υφισταμένων ρυθμίσεων, ιδίως για να μπορέσει να εφαρμοστεί, για κάθε τύπο οχήματος, η  διαδικασία έγκρισης ΕΟΚ που αποτελεί το αντικείμενο της οδηγίας 70/156/ΕΟΚ του Συμβουλίου της 6ης  Φεβρουαρίου 1970 περί προσεγγίσεως των νομοθεσιών των κρατών μελών που αφορούν στην έγκριση των  οχημάτων με κινητήρα και των ρυμουλκουμένων τους  (4). ότι, για τη βελτίωση της οδικής ασφάλειας, κρίνεται απολύτως και επειγόντως επιβεβλημένο να μην  έχουν οι θάλαμοι οδήγησης των οχημάτων με κινητήρα κατηγορίας Ν έντονα προβάλλουσες εξωτερικές  προεξοχές, έτσι ώστε να μειωθεί ο κίνδυνος πρόκλησης ή η σοβαρότητα σωματικών βλαβών σε άτομο που  έρχεται σε επαφή με την εξωτερική επιφάνεια του οχήματος, σε περίπτωση ατυχήματος 7ότι συνιστάται  η συμμόρφωση με τις τεχνικές προδιαγραφές του κανονισμού ΟΕΕ (Οικονομική Επιτροπή των Ηνωμένων  Εθνών για την Ευρώπη) αριθ. 61 σχετικά με τις ενιαίες προδιαγραφές που αφορούν τις εξωτερικές  προεξοχές των θαλάμων οδήγησης των επαγγελματικών οχημάτων 7 ότι ο προαναφερόμενος κανονισμός ΟΕΕ  αποτελεί παράρτημα στη συμφωνία της 20ής Μαρτίου 1958 που αφορά την έγκριση ενιαίων όρων για την  επικύρωση και την αμοιβαία αναγνώριση της επικύρωσης του εξοπλισμού και των ανταλλακτικών οχημάτων  με κινητήρα, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Για τους σκοπούς της παρούσας οδηγίας, ως  όχημα νοείται κάθε όχημα με κινητήρα της κατηγορίας Ν, όπως ορίζεται στο παράρτημα Ι της οδηγίας  70/156/ΕΟΚ, σχεδιασμένο και κατασκευασμένο για να κυκλοφορεί επί οδών, με ή χωρίς αμάξωμα, που έχει  τέσσερις τουλάχιστον τροχούς και εκ κατασκευής μέγιστη ταχύτητα μεγαλύτερη των 25 km/h. Άρθρο  2Άρθρο 3Οι τυχόν τροποποιήσεις οι αναγκαίες για την προσαρμογή των προδιαγραφών των  παραρτημάτων στην τεχνική πρόοδο θεσπίζονται με τη διαδικασία που προβλέπεται στο άρθρο 13 της  οδηγίας 70/156/ΕΟΚ.Άρθρο 41.    Τα κράτη μέλη θέτουν σε ισχύ τις αναγκαίες νομοθετικές,  κανονιστικές και διοικητικές διατάξεις προκειμένου να συμμορφωθούν με την παρούσα οδηγία το  αργότερο μέχρι την 1η Ιουνίου 1993 και ενημερώνουν αμέσως σχετικά την Επιτροπή. Τα κράτη μέλη εφαρμόζουν τις διατάξεις αυτές από την 1η Οκτωβρίου 1993. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή  συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για  την αναφορά αυτή καθορίζονται από τα κράτη μέλη. 2.    Τα κράτη μέλη διαβιβάζουν στην Επιτροπή το κείμενο των ουσιωδών διατάξεων εσωτερικού δικαίου  τις οποίες θεσπίζουν στον τομέα που διέπει η παρούσα οδηγία.Άρθρο 5Η παρούσα οδηγία απευθύνεται  στα κράτη μέλη. Βρυξέλλες, 17 Δεκεμβρίου 1992. Για το ΣυμβούλιοΟ ΠρόεδροςR. NEEDHAM   (1)  ΕΕ αριθ. C 230 της 4. 9. 1991,  σ. 32.  (2)  ΕΕ αριθ. C 67 της 16. 3. 1992, σ. 77 καιΕΕ αριθ. C 305 της 23. 11. 1992.  (3)ΕΕ αριθ. C 49 της 24. 2. 1992, σ. 3.  (4)  ΕΕ αριθ. L 42 της 23. 2. 1970, σ. 1. Οδηγία όπως τροποποιήθηκε τελευταία από την οδηγία  87/403/ΕΟΚ (ΕΕ αριθ. L 220 της 8. 8. 1987, σ. 44).   ΠΑΡΑΡΤΗΜΑ Ι 1.ΠΕΔΙΟ ΕΦΑΡΜΟΓΗΣΗ παρούσα οδηγία εφαρμόζεται στις εξωτερικές προεξοχές  προσθίως του πίσω φατνώματος του θαλάμου οδήγησης των οχημάτων με κινητήρα που ανήκουν στην  κατηγορία Ν. Περιορίζεται στην εξωτερική επιφάνεια όπως ορίζεται κατωτέρω και δεν έχει εφαρμογή  στους εξωτερικούς καθρέπτες οδήγησης, περιλαμβανομένων των στηριγμάτων τους, ή στα παρελκόμενα όπως  οι κεραίες και οι σχάρες αποσκευών. 2.ΟΡΙΣΜΟΙΓια τους σκοπούς της παρούσας οδηγίας νοούνται ως: 2.1.εξωτερική επιφάνεια   το μέρος του οχήματος προσθίως του πίσω φατνώματος του θαλάμου οδήγησης,  όπως ορίζεται στο σημείο 2.5 κατωτέρω, με εξαίρεση του ίδιου του πίσω φατνώματος, και περιλαμβάνει  στοιχεία όπως είναι τα πρόσθια φτερά, οι πρόσθιοι προφυλακτήρες και οι πρόσθιοι τροχοί  72.2.έγκριση οχήματος   η έγκριση ενός τύπου οχήματος όσον αφορά τις εξωτερικές προεξοχές του  72.3.τύπος οχήματος   τα οχήματα με κινητήρα που δεν παρουσιάζουν μεταξύ τους ουσιώδεις διαφορές  ως προς την «εξωτερική επιφάνεια» 72.4.θάλαμος οδήγησης   το μέρος εκείνο του αμαξώματος που  αποτελεί τον ιδιαίτερο χώρο για τον οδηγό και τους επιβάτες, όπου περιλαμβάνονται και οι θύρες  72.5.πίσω φάτνωμα του θαλάμου οδήγησης   το απώτερο οπίσθιο τμήμα της εξωτερικής επιφάνειας του  θαλάμου οδηγού και επιβατών. Όπου δεν είναι δυνατόν να προσδιοριστεί η θέση του πίσω φατνώματος του  θαλάμου, αυτή θα λογίζεται, για τους σκοπούς της παρούσας οδηγίας, ότι συμπίπτει με το κατακόρυφο  εγκάρσιο επίπεδο που κείται 50  cm πίσω από το σημείο R του καθίσματος του οδηγού, με το κάθισμα,  αν είναι ρυθμιζόμενο, τοποθετημένο στην έσχατη προς τα πίσω θέση οδήγησης (βλέπε παράρτημα ΙΙΙ της  οδηγίας 77/649/ΕΟΚ)  (1). Αν ο θάλαμος οδήγησης έχει περισσότερες από μία σειρά καθισμάτων, θα  πρέπει να ληφθεί υπόψη, για τον ορισμό του πίσω φατνώματος του θαλάμου οδήγησης, το τελευταίο προς  τα πίσω κάθισμα, ρυθμισμένο στην έσχατη προς τα πίσω θέση. Οπωσδήποτε, ο κατασκευαστής μπορεί,  ύστερα από σύμφωνη γνώμη των τεχνικών υπηρεσιών, να ζητήσει μια εναλλακτική απόσταση, αν η απόσταση  των 50  cm μπορεί να αποδειχθεί ότι είναι ακατάλληλη για ένα συγκεκριμένο όχημα 72.6.επίπεδο  αναφοράς   το οριζόντιο επίπεδο το διερχόμενο διαμέσου του κέντρου των προσθίων τροχών, ή το  οριζόντιο επίπεδο το κείμενο σε ύψος 50  cm από το έδαφος, εάν βρίσκεται χαμηλότερα. Το επίπεδο  αναφοράς ορίζεται για το έμφορτο όχημα. 2.7.γραμμή δαπέδου   μια γραμμή προσδιοριζομένη ως εξής: όταν ένας κώνος κατακορύφου άξονα,  απροσδιόριστου ύψους, του οποίου η γενέτειρα σχηματίζει γωνία 15  ° με την κατακόρυφο, κινηθεί περί  την εξωτερική επιφάνεια του έμφορτου οχήματος έτσι ώστε να παραμένει εφαπτόμενος με την εξωτερική  επιφάνεια του αμαξώματος όσο το δυνατόν χαμηλότερα, τότε η γραμμή δαπέδου είναι το γεωμετρικό ίχνος  των σημείων επαφής. Κατά τον προσδιορισμό της γραμμής δαπέδου δεν λαμβάνονται υπόψη οι σωλήνες  εξάτμισης, οι τροχοί ή τα λειτουργικά μηχανικά στοιχεία τα προσαρμοσμένα στο κάτω μέρος του  αμαξώματος, όπως τα σημεία στερέωσης γρύλλου, οι βάσεις των συστημάτων ανάρτησης ή τα προσαρτήματα  που χρησιμοποιούνται είτε σε περίπτωση βλάβης είτε για ρυμούλκηση του οχήματος. Όσο για τα κενά  μέσα από τα οποία περνούν οι τροχοί, θεωρούμε ότι πληρούνται από μια φανταστική επιφάνεια που  προεκτείνει, χωρίς διακοπή, τις γειτονικές εξωτερικές επιφάνειες. Κατά τον προσδιορισμό της γραμμής  δαπέδου λαμβάνονται υπόψη οι πρόσθιοι προφυλακτήρες. Αναλόγως του τύπου των οχημάτων, το ίχνος της  γραμμής δαπέδου μπορεί να κείται είτε στο εξωτερικό άκρο της προβολής του προφυλακτήρα είτε στα  κάτω από τον προφυλακτήρα φάτνωμα του αμαξώματος. Όπου υπάρχουν δύο ή περισσότερα σημεία επαφής  ταυτοχρόνως, χρησιμοποιείται για τον καθορισμό της γραμμής δαπέδου το χαμηλότερο σημείο επαφής  72.8.ακτίνα καμπυλότητας   η ακτίνα του τόξου ενός κύκλου που προσεγγίζει το περισσότερο δυνατόν  στην στρογγυλεμένη μορφή του υπό εξέταση εξαρτήματος 72.9.έμφορτο όχημα   το όχημα με το μέγιστο  αποδεκτό τεχνικά βάρος φόρτωσης κατανεμημένο μεταξύ των αξόνων σύμφωνα με τις οδηγίες του  κατασκευαστή. 3.ΓΕΝΙΚΕΣ ΠΡΟΔΙΑΓΡΑΦΕΣ3.1.Οι διατάξεις της παρούσας οδηγίας δεν έχουν εφαρμογή στα μέρη εκείνα της  «εξωτερικής επιφανείας» του οχήματος τα οποία, με το όχημα κενό και με κλειστές τις θύρες, τα  παράθυρα, και τις θυρίδες πρόσβασης στο θάλαμο οδήγησης κ.λπ.: 3.1.1.κείνται εκτός μίας ζώνης που έχει ανώτατο όριο ένα οριζόντιο επίπεδο σε θέση 2  m υπεράνω του  εδάφους και κατώτερο όριο, κατ' εκλογήν του κατασκευαστή, είτε το επίπεδο αναφοράς που ορίζεται στο  σημείο 2.6 είτε τη γραμμή δαπέδου που ορίζεται στο σημείο 2.7 ή3.1.2.όταν βρίσκονται μέσα στη ζώνη  που περιγράφεται στο σημείο 3.1.1, αλλά σε συνθήκες στάσης, δεν μπορούν να έλθουν σε επαφή με  σφαίρα διαμέτρου 100  mm 73.1.3.στις περιπτώσεις όπου το επίπεδο αναφοράς είναι το κατώτερο όριο  της ζώνης, λαμβάνονται επίσης υπόψη τα μέρη που βρίσκονται κάτω από το επίπεδο αναφοράς του  οχήματος και κείνται ανάμεσα σε δύο κατακόρυφα επίπεδα, το ένα εφαπτόμενο της εξωτερικής επιφανείας  του οχήματος και το άλλο παράλληλο προς αυτό σε απόσταση 80  mm προς το εσωτερικό του οχήματος από  το σημείο όπου το επίπεδο αναφοράς εφάπτεται του αμαξώματος του οχήματος. 3.2.Η εξωτερική επιφάνεια του οχήματος δεν πρέπει να παρουσιάζει κανένα στοιχείο κατευθυνόμενο προς  τα έξω, που να είναι δυνατόν να κτυπήσει πεζούς, ποδηλάτες ή μοτοσυκλετιστές. 3.3.Η εξωτερική επιφάνεια του οχήματος δεν πρέπει να παρουσιάζει κατευθυνόμενα προς τα έξω αιχμηρά  ή κοφτερά μέρη ή προεξοχές με σχήμα, διαστάσεις, κατεύθυνση ή σκληρότητα τέτοια ώστε να αυξάνεται ο  κίνδυνος πρόκλησης ή η σοβαρότητα σωματικών βλαβών σε άτομο που θα κτυπηθεί από την εξωτερική  επιφάνεια ή θα έρθει σε επαφή μ' αυτή σε περίπτωση σύγκρουσης. 3.4.Οι προεξοχές της εξωτερικής επιφάνειας με σκληρότητα όχι μεγαλύτερη των 60 βαθμών Shore A  μπορούν να έχουν ακτίνα καμπυλότητας μικρότερη από την καθοριζόμενη στο σημείο 4. 4.ΕΙΔΙΚΕΣ ΠΡΟΔΙΑΓΡΑΦΕΣ4.1.Διακοσμητικά στοιχεία, εμπορικά σύμβολα, γράμματα και αριθμοί εμπορικών  διακριτικών4.1.1.Τα διακοσμητικά στοιχεία, τα εμπορικά σύμβολα, τα γράμματα και οι αριθμοί  εμπορικών διακριτικών δεν πρέπει να έχουν πουθενά ακτίνα καμπυλότητας μικρότερη των 2,5  mm. Η  προδιαγραφή αυτή δεν ισχύει για τα ανωτέρω εξαρτήματα όταν δεν προεξέχουν περισσότερο από 5  mm από  την περιβάλλουσα επιφάνεια, οπωσδήποτε όμως, στην περίπτωση αυτή, δεν πρέπει να έχουν κοφτερές  ακμές κατευθυνόμενες προς τα έξω. 4.1.2.Τα διακοσμητικά στοιχεία, τα εμπορικά σύμβολα, τα γράμματα και οι αριθμοί εμπορικών σημάτων  που προεξέχουν περισσότερο από 10  mm από την περιβάλλουσα επιφάνεια πρέπει να υποχωρούν, να  αποσπώνται ή να διπλώνονται όταν ασκείται δύναμη 10 daN κατά οποιανδήποτε διεύθυνση στο πιο  προβάλλον σημείο τους σε ένα επίπεδο κατά προσέγγιση παράλληλο προς την επιφάνεια όπου είναι  προσαρμοσμένα. Για την άσκηση μιας δύναμης 10 daN χρησιμοποιείται έμβολο με επίπεδο άκρο διαμέτρου  το πολύ 50  mm ή ισοδύναμη μέθοδος. Μετά την υποχώρηση, την απόσπαση ή το δίπλωμα των διακοσμητικών  στοιχείων, κανένα εναπομένον μέρος δεν πρέπει να προεξέχει περισσότερο από 10  mm  ή να έχει  αιχμηρές, έντονα προβάλλουσες ή κοφτερές ακμές. 4.2.Γείσα και πλαίσια προβολέων4.2.1.Τα προεξέχοντα γείσα και πλαίσια επιτρέπονται στους προβολείς  υπό την προϋπόθεση ότι η προεξοχή τους σε σχέση με την εξωτερική διαφανή επιφάνεια του προβολέα δεν  θα υπερβαίνει τα 30  mm και η ακτίνα καμπυλότητάς τους θα είναι παντού τουλάχιστο 2,5  mm. 4.2.2.Οι προβολείς που διά μετατοπίσεως εισχωρούν στο εσωτερικό του αμαξώματος πρέπει να πληρούν  τις απαιτήσεις του σημείου 4.2.1 τόσο στη θέση λειτουργίας όσο και στη θέση αναδίπλωσης. 4.2.3.Οι διατάξεις του σημείου 4.2.1 δεν έχουν εφαρμογή στους προβολείς που είναι τοποθετημένοι σε  εσοχές του αμαξώματος ή υπερκαλύπτονται από το αμάξωμα, εφόσον το αμάξωμα πληροί τις προδιαγραφές  του σημείου 3.2. 4.3.ΕσχάρεςΤα εξαρτήματα των εσχαρών πρέπει να έχουν ακτίνα καμπυλότητας: -   τουλάχιστον 2,5  mm, αν η απόσταση μεταξύ διαδοχικών στοιχείων είναι μεγαλύτερη από 40  mm, - τουλάχιστον 1  mm, όταν η απόσταση είναι μεταξύ 25  mm και 40  mm, - τουλάχιστον 0,5  mm, όταν η απόσταση είναι μικρότερη των 25  mm. 4.4.Υαλοκαθαριστήρες και καθαριστήρες προβολέων4.4.1.Οι υαλοκαθαριστήρες και οι καθαριστήρες  προβολέων πρέπει να είναι στερεωμένοι κατά τρόπον ώστε οι άξονες των μάκτρων να έχουν προστατευτικό  περίβλημα με ακτίνα καμπυλότητας τουλάχιστον 2,5  mm και εμβαδόν τουλάχιστον 150  mm2 μετρούμενο  στην προβολή τομής που δεν απέχει περισσότερο των 6,5  mm από το πιό προεξέχον σημείο. 4.4.2.Τα ακροφύσια των αναβρυτήρων καθαρισμού υαλοπινάκων και προβολέων πρέπει να έχουν ακτίνα  καμπυλότητας τουλάχιστον 2,5  mm. Όσα προεξέχουν λιγότερο από 5  mm θα έχουν τις προς τα έξω ακμές  αμβλυμένες. 4.5.Προστατευτικές διατάξεις (προφυλακτήρες)4.5.1.Τα άκρα των πρόσθιων προστατευτικών διατάξεων  πρέπει να είναι στραμμένα προς την εξωτερική επιφάνεια του αμαξώματος. 4.5.2.Τα συστατικά στοιχεία των πρόσθιων προστατευτικών διατάξεων πρέπει να είναι σχεδιασμένα κατά  τρόπο ώστε όλες οι άκαμπτες επιφάνειες που βλέπουν προς τα έξω να έχουν ακτίνα καμπυλότητος  τουλάχιστον 5  mm. 4.5.3.Στοιχεία εξοπλισμού, όπως τα άγκιστρα ρυμούλκησης και τα βαρούλκα, δεν πρέπει να εξέχουν πέρα  από την πιο πρόσθια επιφάνεια του προφυλακτήρα. Τα βαρούλκα, ωστόσο, μπορούν να εξέχουν από την πιό  πρόσθια επιφάνεια του προφυλακτήρα, αρκεί να είναι καλυμμένα, όταν είναι εκτός χρήσεως, από ένα  κατάλληλο προστατευτικό περίβλημα, με ακτίνα καμπυλότητας τουλάχιστον 2,5  mm. 4.5.4.Οι προδιαγραφές του σημείου 4.5.2 δεν έχουν εφαρμογή στα εξαρτήματα του προφυλακτήρα ή στα  εξαρτήματα τα προσαρμοσμένα ή τοποθετημένα μέσα στον προφυλακτήρα που εξέχουν λιγότερο από 5  mm.  Οι ακμές των διατάξεων που προεξέχουν λιγότερο από 5  mm πρέπει να είναι αμβλυμένες. Οι επί μέρους  απαιτήσεις που περιέχονται στην παρούσα οδηγία παραμένουν εφαρμοστέες στα εξαρτήματα που είναι  προσαρμοσμένα στους προφυλακτήρες και αναφέρονται σε άλλες παραγράφους της παρούσας οδηγίας. 4.6.Χειρολαβές, στροφείς και κουμπιά ανοίγματος των θυρών, των χώρων αποσκευών και του καλύμματος  της μηχανής, των κινητών στοιχείων ανοιγμάτων και κινητών φύλλων πρόσβασης και χειρολαβές  ανόδου4.6.1.Τα ανωτέρω εξαρτήματα δεν πρέπει να προεξέχουν περισσότερο από 30  mm στην περίπτωση  των κουμπιών, 70  mm στην περίπτωση των χειρολαβών ανόδου και των στερεωτικών στοιχείων του  καλύμματος της μηχανής, και 50  mm σε όλες τις άλλες περιπτώσεις, πρέπει δε να έχουν ακτίνες  καμπυλότητας τουλάχιστον 2,5  mm. 4.6.2.Αν οι πλευρικές θυρολαβές (πόμολα) λειτουργούν με περιστροφή, πρέπει να πληρούν μια από τις  ακόλουθες δύο προδιαγραφές: 4.6.2.1.στην περίπτωση των θυρολαβών που στρέφονται παράλληλα με το επίπεδο της θύρας, το ελεύθερο  άκρο τους πρέπει να κατευθύνεται προς τα πίσω. Το άκρο των θυρολαβών του είδους αυτού πρέπει να  στρέφεται προς το επίπεδο της θύρας και να βρίσκεται σε προστατευτικό περίγυρο ή σε εσοχή  74.6.2.2.οι θυρολαβές που στρέφονται περί άξονα προς τα έξω προς οποιαδήποτε κατεύθυνση μη  παράλληλη με το επίπεδο της θύρας πρέπει να περιβάλλονται, όταν βρίσκονται στη θέση κλεισίματος,  από προστατευτικό περίγυρο ή να είναι τοποθετημένες σε εσοχή. Το ελεύθερο άκρο πρέπει να  κατευθύνεται είτε προς τα πίσω είτε προς τα κάτω. Ωστόσο, είναι δυνατό να γίνουν δεκτές χειρολαβές  που δεν πληρούν την τελευταία αυτή προδιαγραφή εάν: -   έχουν ανεξάρτητο μηχανισμό επιστροφής, -   σε περίπτωση βλάβης του μηχανισμού αυτού, δεν προεξέχουν περισσότερο από 15  mm, - έχουν, στη θέση ανοίγματος, ακτίνα καμπυλότητας τουλάχιστον 2,5  mm (αυτό δεν είναι υποχρεωτικό  αν, στη μέγιστη θέση ανοίγματος, η προεξοχή είναι μικρότερη από 5  mm, οπότε οι γωνίες των  εξαρτημάτων τα οποία απευθύνονται προς τα έξω πρέπει να είναι αμβλυμένες), - η επιφάνεια του ελεύθερου άκρου τους, μετρούμενη σε απόσταση μικρότερη από 6,5  mm από το πλέον  προεξέχον σημείο, δεν είναι μικρότερη από 150  mm2. 4.7.Σκαλιά και σκαλοπάτιαΟι ακμές των σκαλιών και των σκαλοπατιών πρέπει να είναι στρογγυλεμένες. 4.8.Πλευρικοί εκτροπείς αέρα και βροχής και αντιρρυπαντικοί εκτροπείς αέρα των παραθύρωνΟι ακμές  που μπορεί να κατευθύνονται προς τα έξω πρέπει να έχουν ακτίνα καμπυλότητας τουλάχιστον 1  mm. 4.9.Ακμές από λαμαρίναΟι ακμές από λαμαρίνα επιτρέπονται, αρκεί να είναι κατά το άκρο διπλωμένες  προς το αμάξωμα, κατά τρόπο ώστε να μην μπορεί να τις αγγίζει σφαίρα διαμέτρου 100  mm, ή να είναι  εφοδιασμένες με προστατευτικό κάλυμμα με ακτίνα καμπυλότητας τουλάχιστον 2,5  mm. 4.10.Περικόχλια (παξιμάδια) των τροχών, καλύμματα ακραξονίων και προστατευτικές διατάξεις4.10.1.Τα  περικόχλια (παξιμάδια) των τροχών, τα καλύμματα ακραξονίων και οι προστατευτικές διατάξεις δεν  πρέπει να παρουσιάζουν προεξοχές υπό μορφή πτερυγίων. 4.10.2.Όταν το όχημα κινείται σε ευθεία γραμμή, κανένα μέρος των τροχών, πλην των ελαστικών  επισώτρων, που κείται πάνω από το οριζόντιο επίπεδο των αξόνων περιστροφής τους, δεν πρέπει να  προεξέχει από την κατακόρυφη προβολή, σε οριζόντιο επίπεδο, της ακμής του φατνώματος του αμαξώματος  που βρίσκεται πάνω από τον τροχό. Εάν πάντως το δικαιολογούν οι λειτουργικές απαιτήσεις, οι  προστατευτικές διατάξεις που καλύπτουν τα περικόχλια και τα ακραξόνια μπορούν να εξέχουν από την  κατακόρυφη προβολή της προαναφερόμενης ακμής του φατνώματος του αμαξώματος, υπό την προϋπόθεση ότι  η ακτίνα καμπυλότητας του προεξέχοντος εξαρτήματος είναι τουλάχιστον 5  mm και ότι η προεξοχή, ως  προς την κατακόρυφη προβολή της ακμής του αμαξώματος που βρίσκεται πάνω από τον τροχό, δεν  υπερβαίνει σε καμία περίπτωση τα 30  mm. 4.10.3.Εγκαθίσταται υποχρεωτικώς προστατευτική διάταξη ή διατάξεις σύμφωνες με το σημείο 4.10.2  όταν οι κοχλίες και τα περικόχλια εξέχουν πέρα από την προβολή της εξωτερικής επιφανείας των  ελαστικών επισώτρων (μέρος του ελαστικού που βρίσκεται επάνω από το οριζόντιο επίπεδο το οποίο  διέρχεται από τον άξονα περιστροφής του τροχού). 4.11.Σημείο υποδοχής γρύλλου και σωλήνας ή σωλήνες εξάτμισης4.11.1.Τα σημεία υποδοχής γρύλλου (αν  υπάρχουν) και ο σωλήνας ή οι σωλήνες εξάτμισης δεν πρέπει να προεξέχουν περισσότερο από 10  mm πέρα  είτε από την κατακόρυφη προβολή της γραμμής δαπέδου, είτε από την κατακόρυφη προβολή της τομής του  επιπέδου αναφοράς με την εξωτερική επιφάνεια του οχήματος. 4.11.2.Παρά την ανωτέρω απαίτηση, ένας σωλήνας εξάτμισης μπορεί να προεξέχει περισσότερο από 10  mm  αρκεί οι ακμές του στο άκρο να είναι στρογγυλεμένες, με ακτίνα καμπυλότητας τουλάχιστον 2,5  mm. 4.12.Οι προεξοχές και οι αποστάσεις πρέπει να μετρούνται σύμφωνα με τις προδιαγραφές του  παραρτήματος ΙΙΙ. 5.ΑΙΤΗΣΗ ΓΙΑ ΕΓΚΡΙΣΗ ΕΟΚ5.1.Η αίτηση έγκρισης ΕΟΚ για έναν τύπο οχήματος όσον αφορά τις εξωτερικές  προεξοχές υποβάλλεται από τον κατασκευαστή του οχήματος ή από τον εξουσιοδοτημένο αντιπρόσωπό του. 5.2.Η αίτηση συνοδεύεται από τα κατωτέρω αναφερόμενα έγγραφα εις τριπλούν: 5.2.1.περιγραφή του τύπου του οχήματος και των εξωτερικών προεξοχών του προσθίως του πίσω  φατνώματος του θαλάμου οδήγησης, περιλαμβανομένων των λεπτομερειών που αναφέρονται στο παράρτημα  ΙΙΙ, συνοδευόμενη από τα έγγραφα που απαιτούνται κατ' εφαρμογή του άρθρου 3 της οδηγίας 70/156/ΕΟΚ  75.2.2.φωτογραφίες του προσθίου μέρους και των πλευρικών μερών του οχήματος 75.2.3.παραστατικά  σχέδια της εξωτερικής επιφάνειας, όπου εμφαίνονται οι εξωτερικές προεξοχές, το σημείο R, το επίπεδο  αναφοράς ή γραμμή δαπέδου, τα οποία, κατά τη γνώμη των τεχνικών υπηρεσιών, είναι αναγκαία για να  αποδειχθεί η συμμόρφωση με τις διατάξεις των σημείων 3 και 4. 5.3.Ο αιτών προσκομίζει στην υπεύθυνη για τη διεξαγωγή της δοκιμής έγκρισης τεχνική υπηρεσία: 5.3.1.ένα όχημα αντιπροσωπευτικό του προς έγκριση τύπου και το εξάρτημα ή τα εξαρτήματα του  οχήματος τα οποία θεωρούνται ουσιώδη για την διεξαγωγή των ελέγχων και δοκιμών που επιτάσσει η  παρούσα οδηγία 75.3.2.ορισμένα εξαρτήματα και δείγματα των υλικών που έχουν χρησιμοποιηθεί, αν  ζητηθούν από την τεχνική υπηρεσία. 6.ΕΓΚΡΙΣΗ ΕΟΚΧορηγείται έγκριση ΕΟΚ και εκδίδεται πιστοποιητικό σύμφωνα με το υπόδειγμα του  παραρτήματος IV, αν το υποβαλλόμενο προς έγκριση όχημα είναι σύμφωνο προς τις διατάξεις του σημείου  5 και πληροί τις προδιαγραφές των σημείων 3 και 4. Ύστερα από αίτηση του κατασκευαστή, κάθε όχημα της κατηγορίας N1 μπορεί να λαμβάνει έγκριση τύπου,  όσον αφορά τις εξωτερικές προεξοχές προσθίως του πίσω φατνώματος του θαλάμου οδήγησης, βάσει των  τεχνικών προδιαγραφών της οδηγίας 74/483/ΕΟΚ  (1). 7.ΕΠΕΚΤΑΣΗ ΕΓΚΡΙΣΗΣ ΕΟΚ7.1.Κάθε τροποποίηση του τύπου οχήματος ή των εξωτερικών του προεξοχών  προσθίως του πίσω φατνώματος του θαλάμου οδήγησης πρέπει να γνωστοποιείται στη διοικητική υπηρεσία  που ενέκρινε τον τύπο οχήματος. Η υπηρεσία αυτή μπορεί τότε: 7.1.1.είτε να θεωρήσει ότι οι τροποποιήσεις που έγιναν είναι απίθανο να έχουν σημαντικές δυσμενείς  επιπτώσεις και ότι, εν πάση περιπτώσει, το όχημα εξακολουθεί να είναι σύμφωνο προς τις απαιτήσεις  77.1.2.είτε να απαιτήσει μια νέα έκθεση δοκιμής από την υπεύθυνη για την διεξαγωγή των δοκιμών  τεχνική υπηρεσία. 7.2.Η αρμόδια αρχή που εκδίδει την επέκταση της έγκρισης θα δίνει αύξοντα αριθμό επέκτασης του  πιστοποιητικού έγκρισης τύπου σύμφωνα με το παράρτημα IV.   (1)  ΕΕ αριθ. L 267 της 19. 10. 1977, σ. 1. Οδηγία όπως τροποποιήθηκε τελευταία από την  οδηγία 90/630/ΕΟΚ (ΕΕ αριθ. L 341 της 6.  12. 1990, σ. 20).  (1)  ΕΕ αριθ. L 266 της 2. 10. 1974, σ. 4.   ΠΑΡΑΡΤΗΜΑ ΙΙ ΜΕΤΡΗΣΗ ΠΡΟΕΞΟΧΩΝ ΚΑΙ ΑΠΟΣΤΑΣΕΩΝ 1.ΜΕΘΟΔΟΣ ΠΡΟΣΔΙΟΡΙΣΜΟΥ ΤΟΥ ΜΕΓΕΘΟΥΣ ΤΗΣ  ΠΡΟΕΞΟΧΗΣ ΕΝΟΣ ΕΞΑΡΤΗΜΑΤΟΣ ΠΡΟΣΑΡΜΟΣΜΕΝΟΥ ΣΤΗΝ ΕΞΩΤΕΡΙΚΗ ΕΠΙΦΑΝΕΙΑ1.1.Το μέγεθος της προεξοχής  ενός εξαρτήματος στερεωμένου σε κυρτό φάτνωμα μπορεί να προσδιοριστεί είτε απευθείας είτε με  αναφορά σε ένα σχέδιο κατάλληλης διατομής του εξαρτήματος στη θέση προσαρμογής του. 1.2.Αν το μέγεθος της προεξοχής ενός εξαρτήματος προσαρμοσμένου σε μη κυρτό φάτνωμα δεν μπορεί να  προσδιοριστεί με απλή μέτρηση, τότε προσδιορίζεται από τη μέγιστη απόκλιση της απόστασης μεταξύ της  γραμμής αναφοράς του φατνώματος και του κέντρου μιας σφαίρας διαμέτρου 100  mm, όταν η σφαίρα  κινείται σε συνεχή επαφή με το υπόψη εξάρτημα. Παράδειγμα της χρήσης αυτής της μεθόδου δίνεται στο  σχήμα 1. 1.3.Για τις χειρολαβές ανόδου, ειδικότερα, η προεξοχή τους μετριέται σε σχέση με το επίπεδο που  διέρχεται από τα σημεία στερέωσής τους. Παράδειγμα δίνεται στο σχήμα 2. 2.ΜΕΘΟΔΟΣ ΠΡΟΣΔΙΟΡΙΣΜΟΥ ΤΗΣ ΠΡΟΕΞΟΧΗΣ ΤΩΝ ΓΕΙΣΩΝ ΚΑΙ ΤΩΝ ΠΛΑΙΣΙΩΝ ΤΩΝ ΠΡΟΒΟΛΕΩΝ2.1.Η προεξοχή  μετριέται από την εξωτερική επιφάνεια των προβολέων οριζοντίως από το σημείο επαφής με σφαίρα  διαμέτρου 100  mm όπως φαίνεται στο σχήμα 3. 3.ΜΕΘΟΔΟΣ ΠΡΟΣΔΙΟΡΙΣΜΟΥ ΤΩΝ ΜΕΣΟΔΙΑΣΤΗΜΑΤΩΝ ΜΕΤΑΞΥ ΤΩΝ ΣΤΟΙΧΕΙΩΝ ΕΣΧΑΡΑΣ3.1.Η απόσταση μεταξύ των  στοιχείων μιας εσχάρας είναι η απόσταση μεταξύ δύο επιπέδων που διέρχονται μέσω των σημείων επαφής  της σφαίρας και είναι κάθετα προς τη γραμμή που συνδέει τα σημεία επαφής. Παραδείγματα της χρήσης  αυτής της μεθόδου δίνονται στα σχήματα 4 και 5. >ΑΝΑΦΟΡΑ ΣΕ ΦΗΛΜ>  ΠΑΡΑΡΤΗΜΑ ΙΙΙ ΥΠΟΔΕΙΓΜΑ ΔΕΛΤΙΟΥ ΠΛΗΡΟΦΟΡΙΩΝ (α) Οι ακόλουθες πληροφορίες παρέχονται,  κατά περίπτωση, εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται υπό  κατάλληλη κλίμακα σε μέγεθος Α4, ή διπλωμένα στο μέγεθος αυτό, και είναι επαρκώς λεπτομερή. Τυχόν  φωτογραφίες πρέπει να δείχνουν επαρκείς λεπτομέρειες. Αν τα συστήματα, τα κατασκευαστικά στοιχεία, ή οι ιδιαίτερες τεχνικές ενότητες έχουν ηλεκτρονικώς  ελεγχόμενες λειτουργίες, δίνονται πληροφορίες για τις σχετικές επιδόσεις τους. 0.ΓΕΝΙΚΑ0.1.Σήμα (εταιρική επωνυμία του κατασκευαστή):   0.2.Τύπος και γενική(ές) εμπορική(ές)  επωνυμία(ες):   0.3.Μέσα αναγνώρισης του τύπου, εφόσον υπάρχει σχετική σήμανση στο όχημα (β):     0.3.1.Θέση της εν λόγω σήμανσης:   0.4.Κατηγορία οχήματος (γ):   0.5.Όνομα και διεύθυνση του  κατασκευαστή:   0.6.Θέση και τρόπος τοποθέτησης των υπό του νόμου προβλεπόμενων πινακίδων και  επιγραφών:   0.6.1.Επί του πλαισίου:   0.6.2.Επί του αμαξώματος:   0.8.Διεύθυνση(εις) της (των)  εγκατάστασης(ων) συναρμολόγησης:   1.ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ  ΟΧΗΜΑΤΟΣ1.1.Φωτογραφίες ή σχέδια αντιπροσωπευτικού οχήματος: 1.2.Σχέδιο ολοκλήρου του οχήματος με διαστάσεις: 1.3.Αριθμός αξόνων και τροχών: 1.3.2.Αριθμός και θέση διευθυντήριων τροχών: 1.7.Θάλαμος οδήγησης (προωθημένος ή κανονικός): 2.ΜΑΖΕΣ ΚΑΙ ΔΙΑΣΤΑΣΕΙΣ (e) (σε kg και mm) (όπου είναι δυνατόν να γίνεται παραπομπή στο  σχέδιο)2.3.Μετατρόχιο(-α) και πλάτος(-η) αξόνων: 2.3.1.Μετατρόχιο κάθε διευθυντηρίου άξονα (θ):   2.4.Διαστάσεις του οχήματος (από άκρο σε άκρο):    2.4.1.Για πλαίσιο χωρίς αμάξωμα2.4.1.2.Πλάτος (κ):   2.4.1.3.Ύψος (κενού οχήματος) (λ) (για  ρυθμιζόμενες καθ'  ύψος αναρτήσεις, να αναφέρεται η κανονική θέση πορείας):  2.4.1.4.Εμπρόσθια προεξοχή (μ):   2.4.1.6.Απόσταση από το έδαφος (όπως ορίζεται στο σημείο 4.5.4  του μέρους Α του παραρτήματος ΙΙ):   2.4.2.Για πλαίσιο με αμάξωμα2.4.2.2.Πλάτος (κ):    2.4.2.3.Ύψος (κενού οχήματος) (λ) (για ρυθμιζόμενες καθ'  ύψος αναρτήσεις, να αναφέρεται η  κανονική θέση πορείας):  Για τις υποσημειώσεις βλέπε το παράρτημα Ι της οδηγίας 70/156/ΕΟΚ, όπως τροποποιήθηκε τελευταία  από την οδηγία 92/53/ΕΟΚ (ΕΕ αριθ. L 225 της 10. 8. 1992, σ. 1). 2.4.2.4.Εμπρόσθια προεξοχή (μ):   2.4.2.6.Απόσταση από το έδαφος (όπως ορίζεται στο σημείο 4.5.4  του μέρους Α του παραρτήματος ΙΙ):   2.6.Μάζα του οχήματος έτοιμου για κυκλοφορία με το αμάξωμα ή  μάζα του πλαισίου με το θάλαμο, εφόσον ο κατασκευαστής δεν παρέχει το αμάξωμα (με υγρά ψύξης,  λιπαντικά, καύσιμα, εργαλεία, εφεδρικό τροχό και οδηγό) (ο) (μέγιστη και ελάχιστη για κάθε  παραλλαγή):   2.6.1.Καταμερισμός της ανωτέρω μάζας μεταξύ των αξόνων και, στην περίπτωση  ημιρυμουλκουμένου ή κεντροαξονικού ρυμουλκουμένου, φορτίο στο σημείο ζεύξης (μέγιστο και ελάχιστο  για κάθε παραλλαγή):   2.8.Μέγιστη τεχνικώς αποδεκτή μάζα έμφορτου οχήματος δηλούμενη από τον  κατασκευαστή (μέγιστη και ελάχιστη μάζα για κάθε παραλλαγή) (ω):   2.8.1.Κατανομή της ανωτέρω  μάζας μεταξύ των αξόνων και, στην περίπτωση ημιρυμουλκούμενου ή κεντροαξονικού ρυμουλκούμενου,  φορτίο στο σημείο ζεύξης (μέγιστο και ελάχιστο για κάθε παραλλαγή):   2.9.Μέγιστη τεχνικώς  αποδεκτή μάζα σε κάθε άξονα, και στην περίπτωση ημιρυμουλκούμενου ή κεντροαξονικού ρυμουλκούμενου,  φορτίο στο σημείο ζεύξης, δηλούμενα από τον κατασκευαστή:      5.ΑΞΟΝΕΣ5.1.Σχέδιο κάθε άξονα, με  αναφορά των υλικών που χρησιμοποιήθηκαν και (προαιρετικά) του σήματος και του τύπου:    6.ΑΝΑΡΤΗΣΗ6.1.Σχέδιο του συστήματος ανάρτησης:      6.2.Τύπος και φύση της ανάρτησης κάθε άξονα  ή τροχού:   6.2.1.Ρύθμιση στάθμης: ναι/όχι  (1)6.3.Χαρακτηριστικά των ελαστικών στοιχείων της  ανάρτησης (φύση, χαρακτηριστικά των υλικών και διαστάσεις)   6.6.Επίσωτρα και  τροχοί6.6.1.Συνδυασμός(οι) επισώτρου/τροχού[για τα επίσωτρα δίνεται ο κωδικός των διαστάσεων, ο  δείκτης ελάχιστης ικανότητας φόρτισης και το σύμβολο της κατηγορίας ελάχιστης ταχύτητας 7 για τους  τροχούς δίνεται το(τα) μέγεθος(η) σώτρων και η (οι) απόκλιση(εις)]6.6.1.1.Άξονας 1:    6.6.1.2.Άξονας 2:     κ.λπ. 6.6.3.Πίεση ή πιέσεις επισώτρων συνιστώμενες από τον κατασκευαστή:   9.11.Εξωτερικές προεξοχές:    9.11.1.Γενική διάταξη (σχέδιο ή φωτογραφίες), όπου εμφαίνεται η θέση των προεξοχών:  9.11.2.Σχέδια ή/και φωτογραφίες, π.χ. και κατά περίπτωση, των ορθοστατών των θυρών και παραθύρων,  εσχαρών λήψης αέρα, περσίδων ψυγείου, υδρορροών, χειρολαβών, ολισθητήρων, κινητών φύλλων, στροφέων  και μανδάλων θυρών, αγκίστρων, δακτυλίων, διακοσμητικών λωρίδων, συμβόλων, εμβλημάτων και  κοιλωμάτων, καθώς επίσης και οποιωνδήποτε άλλων εξωτερικών προεξοχών και τμημάτων της εξωτερικής  επιφάνειας που μπορεί να θεωρηθούν ουσιώδη (π.χ. διατάξεις φωτισμού). Αν τα προαναφερόμενα μέρη δεν  είναι ουσιώδη, είναι δυνατόν να αντικατασταθούν, για λόγους τεκμηρίωσης, από φωτογραφίες,  συνοδευόμενες, αν χρειάζεται, από λεπτομέρειες διαστάσεων ή κείμενο:    9.11.3.Σχέδια μερών της  εξωτερικής επιφάνειας σύμφωνα με το παράρτημα Ι σημείο 6.9.1 της οδηγίας 74/483/ΕΟΚ:    9.11.4.Σχέδιο των προφυλακτήρων:   9.11.5.Σχέδιο της γραμμής δαπέδου: 9.16.Κάλυψη των τροχών: 9.16.1.Συνοπτική περιγραφή του τύπου του οχήματος όσον αφορά τους προφυλακτήρες των τροχών:     9.16.2.Λεπτομερή σχέδια της κάλυψης των τροχών και της θέσης τους στο όχημα, όπου θα εμφαίνονται  οι προδιαγραφόμενες στην εικόνα 1 του παραρτήματος Ι της οδηγίας 78/549/ΕΟΚ διαστάσεις,  λαμβανομένων υπόψη των άκρων των συνδυασμών επισώτρου/τροχού:   9.17.Υπό του νόμου προβλεπόμενες  πινακίδες9.17.1.Φωτογραφίες ή σχέδια των θέσεων των ανωτέρω πινακίδων και επιγραφών, καθώς και του  αριθμού πλαισίου:   9.17.2.Φωτογραφίες ή σχέδια του επίσημου τμήματος των πινακίδων και επιγραφών  (για παράδειγμα, με διαστάσεις):   9.17.3.Φωτογραφίες ή σχέδια του αριθμού πλαισίου (για  παράδειγμα, με διαστάσεις):  9.17.4.Εξηγήσεις του κατασκευαστή όσον αφορά τη συμμόρφωση με τις απαιτήσεις του σημείου 3 του  παραρτήματος Ι της οδηγίας 76/114/ΕΟΚ:   9.17.4.1.Επεξήγηση των χαρακτήρων που χρησιμοποιούνται  στο δεύτερο μέρος και, κατά περίπτωση, στο τρίτο μέρος, για την πλήρωση των απαιτήσεων του σημείου  3.1.1.2:    9.17.4.2.Εάν χρησιμοποιούνται χαρακτήρες στο δεύτερο μέρος για την πλήρωση των  απαιτήσεων του σημείου 3.1.1.3, να αναγραφούν εδώ:       (1)  Διαγράφεται ό,τι δεν  ισχύει.   ΠΑΡΑΡΤΗΜΑ IV ΥΠΟΔΕΙΓΜΑ[μέγιστο σχήμα: Α4 (210 mm  Χ  297 mm)]ΔΕΛΤΙΟ ΕΓΚΡΙΣΗΣ ΤΥΠΟΥ  ΕΟΚ(Οχήματος)>ΘΕΣΗ ΠΗΝΑΚΑ>Κείμενο που αφορά την-  έγκριση  (1)-  επέκταση της έγκρισης  (1)-   άρνηση έγκρισης  (1)-  ανάκληση έγκρισης  (1)ενός τύπου οχήματος κατ' εφαρμογή της οδηγίας  92/104/ΕΟΚ σχετικά με τις προεξοχές προσθίως του πίσω φατνώματος του θαλάμου οδήγησης οχημάτων με  κινητήρα κατηγορίας ΝΑριθ. έγκρισης ΕΟΚ:  ...........................................  Αριθ.  επέκτασης:   ΤΜΗΜΑ Ι0.ΓΕΝΙΚΑ0.1.Σήμα (εταιρική επωνυμία του κατασκευαστή):   0.2.Τύπος και  γενική εμπορική επωνυμία:   0.3.Μέσα αναγνώρισης του τύπου, εφόσον υπάρχει σχετική σήμανση στο  όχημα  (2):    0.3.1.Θέση αυτής της σήμανσης:   0.4.Κατηγορία του οχήματος  (3):   0.5.Όνομα  και διεύθυνση του κατασκευαστή του βασικού οχήματος:    Όνομα και διεύθυνση του κατασκευαστή του  τελευταίου σταδίου κατασκευής του οχήματος:    0.8.Όνομα(τα) και διεύθυνση(σεις) των  εγκαταστάσεων συναρμολόγησης: ΤΜΗΜΑ ΙΙ1.Πρόσθετες πληροφορίες για όχημα με πλαίσιο και θάλαμο οδήγησης/πλήρες όχημα με αμάξωμα   (1)1.1.Τύπος θαλάμου οδήγησης (προωθημένος ή κανονικός):    1.2.Πλάτος θαλάμου οδήγησης του  οχήματος:     mm1.3.Ύψος θαλάμου οδήγησης του οχήματος:     mm1.4.Μέγιστη τεχνικώς αποδεκτή μάζα  του οχήματος:     τόνοι1.5.Μέγιστες τεχνικώς αποδεκτές μάζες στο (στους) πρόσθιο(ους) άξονα(ες): 1.5.1.1.  Άξονας:     τόνοι1.5.2.2.  Άξονας:     τόνοι1.5.3.3.  Άξονας  (1):     τόνοι1.6.Μεγέθη  ελαστικών/τροχών:   2.Τεχνική υπηρεσία υπεύθυνη για την εκτέλεση των δοκιμών:    3.Ημερομηνία  της έκθεσης δοκιμής:   4.Αριθμός της έκθεσης δοκιμής:   5.Λόγος(οι) για την επέκταση της έγκρισης  (κατά περίπτωση):    6.Παρατηρήσεις (ενδεχομένως):    6.1.Ο τύπος οχήματος, περιλαμβανομένου  του αμαξώματος, πληροί τις τεχνικές απαιτήσεις της οδηγίας 74/483/ΕΟΚ: ναι/όχι  (1)7.Τόπος και  ημερομηνία:   9.Υπογραφή:   10.Επισυνάπτεται κατάλογος των εγγράφων τα οποία απαρτίζουν το φάκελο  έγκρισης τύπου που έχει κατατεθεί στη διοικητική υπηρεσία χορήγησης της έγκρισης τύπου (διαθέσιμα  κατόπιν αιτήσεως).  (1)  Διαγράφεται ό,τι δεν ισχύει.  (2)  Εάν τα μέσα αναγνώρισης του τύπου περιέχουν χαρακτήρες ακατάλληλους για την περιγραφή του  τύπου οχημάτων που καλύπτονται από το παρόν δελτίο έγκρισης, οι χαρακτήρες αυτοί θα παριστάνονται  στα σχετικά έγγραφα με το σύμβολο «?» (π.χ. abc ??123??).  (3)  Όπως ορίζεται στην υποσημείωση β) του παραρτήματος Ι της οδηγίας 70/156/ΕΟΚ.  (1)  Διαγράφεται ό,τι δεν ισχύει.


Avis juridique important

|

31974L0346

Οδηγία 74/346/ΕΟΚ του Συμβουλίου της 25ης Ιουνίου 1974 περί προσεγγίσεως των νομοθεσιών των κρατών μελών των αναφερομένων στα κάτοπτρα οδηγήσεως των γεωργικών ή δασικών ελκυστήρων με τροχούς

Επίσημη Εφημερίδα αριθ. L 191 της 15/07/1974 σ. 0001 - 0004 Φινλανδική ειδική έκδοση: Κεφάλαιο 13 τόμος 4 σ. 0030  Ελληνική ειδική έκδοση: Κεφάλαιο 13 τόμος 2 σ. 0262  Σουηδική ειδική έκδοση: Κεφάλαιο 13 τόμος 4 σ. 0030  Ισπανική ειδική έκδοση: Κεφάλαιο 13 τόμος 4 σ. 0003  Πορτογαλική ειδική έκδοση : Κεφάλαιο 13 τόμος 4 σ. 0003

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Ιουνίου 1974 περί προσεγγίσεως των νομοθεσιών των Κρατών μελών των αναφερομένων στα κάτοπτρα οδηγήσεως των γεωργικών ή δασικών ελκυστήρων με τροχούςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών που πρέπει να πληρούν οι ελκυστήρες αναφέρονται μεταξύ άλλων στα κάτοπτρα οδηγήσεως- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να θεσπισθούν οι αυτές προδιαγραφές από όλα τα Κράτη μέλη είτε συμπληρωματικά είτε σε αντικατάσταση των ισχυουσών ρυθμίσεών τους, ιδίως για να καταστεί  δυνατή η εφαρμογή, για κάθε τύπο ελκυστήρα, της διαδικασίας εγκρίσεως ΕΟΚ που ρυθμίζεται από την οδηγία 74/150/ΕΟΚ του Συμβουλίου της 4ης Μαρτίου 1974 περί προσεγγίσεως, των νομοθεσιών των Κρατών μελών περί της εγκρίσεως των γεωργικών ή δασικών  ελκυστήρων(3) με τροχούς,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Ως "ελκυστήρας (γεωργικός ή δασικός)" νοείται κάθε όχημα, φέρον κινητήρα με τροχούς ή ερπύστριες, έχον τουλάχιστον δύο άξονες, του οποίου η λειτουργία έγκειται βασικά στην ισχύ έλξεώς του και το οποίο είναι ειδικά σχεδιασμένο για να σύρει,  ωθεί, φέρει ή θέτει σε κίνηση ορισμένα εργαλεία, μηχανές ή ρυμουλκούμενα προοριζόμενα για χρήση στη γεωργική ή δασική εκμετάλλευση. Είναι δυνατό να διαρρυθμισθεί για να μεταφέρει φορτίο και συνοδούς.  2. Η παρούσα οδηγία δεν έχει εφαρμογή, παρά μόνο επί των ελκυστήρων των καθοριζομένων στην παράγραφο 1 και φερόντων ελαστικά, δύο άξονες και, εχόντων μία εκ κατασκευής μεγίστη ταχύτητα από 6 ως 25 χμ/ω.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός ελκυστήρα για λόγους που αναφέρονται στα κάτοπτρα οδηγήσεως αν αυτά ανταποκρίνονται στις αναφερόμενες στο παράρτημα προδιαγραφές.   Άρθρο 3  Τα Κράτη μέλη δεν δύνανται να αρνηθούν την καταχώρηση στα μητρώα ή να απαγορεύσουν την πώληση, την έναρξη κυκλοφορίας ή τη χρήση των ελκυστήρων για λόγους που αναφέρονται στα κάτοπτρα οδηγήσεως, αν αυτά ανταποκρίνονται στις αναφερόμενες στο  παράρτημα προδιαγραφές.   Άρθρο 4  Οι αναγκαίες τροποποιήσεις προς προσαρμογή των προδιαγραφών του παραρτήματος στην τεχνική πρόοδο θεσπίζονται σύμφωνα με την προβλεπομένη διαδικασία στο άρθρο 13 της οδηγίας 74/150/ΕΟΚ.   Άρθρο 5  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν επ' αυτού αμέσως την Επιτροπή.  2. Τα Κράτη μέλη γνωστοποιούν στην Επιτροπή το κείμενο των ουσιωδών διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 6  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 25 Ιουνίου 1974.  Για το Συμβούλιο Ο πρόεδρος H. D. GENSCHER  (1) ΕΕ αριθ. 28 της 17.2.1967, σ. 462/67.  (2) ΕΕ αριθ. 42 της 7.3.1967, σ. 620/67.  (3) ΕΕ αριθ. Ν 84 της 28.3.1974, σ. 10.      ΠΑΡΑΡΤΗΜΑ  1. ΟΡΙΣΜΟΣ 1.1. Ως "κάτοπτρο οδηγήσεως" νοείται η διάταξη που έχει σκοπό να εξασφαλίσει εντός του οπτικού πεδίου οριζομένου γεωμετρικά στο σημείο 2.5 μία καλή ορατότητα προς τα οπίσω και, μέσα σε λογικά πλαίσια, μη εμποδιζόμενη από τα στοιχεία του ελκυστήρα ή από  τους επιβάτες αυτού του ελκυστήρα.  1.2. Ως "εσωτερικό κάτοπτρο οδηγήσεως" νοείται η διάταξη η οριζόμενη στο σημείο 1.1 και τοποθετημένη στο εσωτερικό του χώρου επιβατών.  1.3. Ως "εξωτερικό κάτοπτρο οδηγήσεως" νοείται το σύνολο των διατάξεων που διαθέτουν ένα ή περισσότερα κοινά χαρακτηριστικά ή λειτουργίες. Τα εσωτερικά κάτοπτρα οδηγήσεως κατατάσσονται στην κλάση I. Τα εξωτερικά κάτοπτρα οδηγήσεως κατατάσσονται στην  κλάση II.  2. ΠΡΟΔΙΑΓΡΑΦΕΣ ΤΟΠΟΘΕΤΗΣΕΩΣ 2.1. Γενικότητες 2.1.1. Δύνανται να τοποθετηθούν επί ενός ελκυστήρος μόνο κάτοπτρα οδηγήσεως των κλάσεων I και II που φέρουν το σήμα επικυρώσεως ΕΟΚ που προβλέπεται από την οδηγία 71/127/ΕΟΚ του Συμβουλίου της 1ης Μαρτίου 1971 περί προσεγγίσεως των νομοθεσιών των Κρατών  μελών των αναφερομένων στα κάτοπτρα οδηγήσεως των οχημάτων με κινητήρα(1), τροποποιηθείσης δια της πράξεως προσχωρήσεως(2).  2.1.2. Κάθε κάτοπτρο οδηγήσεως πρέπει να έχει στερεωθεί κατά τέτοιο τρόπο ώστε να παραμένει σε σταθερή θέση υπό κανονικές συνθήκες οδηγήσεως του ελκυστήρα.  2.2. Αριθμός Κάθε ελκυστήρας πρέπει να είναι εφοδιασμένος με ένα τουλάχιστον εξωτερικό κάτοπτρο οδηγήσεως που είναι τοποθετημένο στην αριστερή πλευρά του ελκυστήρα, στα Κράτη μέλη στα οποία η κυκλοφορία διεξάγεται στα δεξιά και στη δεξιά πλευρά, στα Κράτη μέλη στα  οποία η κυκλοφορία διεξάγεται στα αριστερά.  2.3. Θέση 2.3.1. Το εξωτερικό κάτοπτρο οδηγήσεως πρέπει να είναι τοποθετημένο κατά τρόπο που να επιτρέπει στον οδηγό, καθήμενο επί του καθίσματός του σε κανονική στάση οδηγήσεως, να ελέγχει το τμήμα της οδού που ορίζεται στο σημείο 2.5.  2.3.2. Το εξωτερικό κάτοπτρο οδηγήσεως πρέπει να είναι ορατό διά μέσου του τμήματος του αλεξινέμου που σαρώνεται από τον υαλοκαθαριστήρα ή διά μέσου των πλευρικών υαλοπινάκων, όταν υπάρχουν, στο θεωρούμενο ελκυστήρα.  2.3.3. Το κάτοπτρο οδηγήσεως σε σχέση με το εξωτερικό περίγραμμα του μεμονωμένου ελκυστήρα ή του συνόλου ελκυστήρας-ρυμουλκούμενο δεν πρέπει να προεξέχει αισθητά περισσότερο από αυτό που είναι αναγκαίο για την τήρηση του οπτικού πεδίου που  προδιαγράφεται στο σημείο 2.5.  2.3.4. Όταν το κατώτερο άκρο ενός εξωτερικού κατόπτρου οδηγήσεως ευρίσκεται σε απόσταση μικρότερη των 2 μ από το έδαφος με φορτωμένο τον ελκυστήρα, αυτό το κάτοπτρο οδηγήσεως δεν πρέπει να προεξέχει περισσότερο των 0,20 μ σε σχέση προς το ακρότατο του  πλάτους απ' άκρο σε άκρο το οποίο κείται προς την πλευρά του κατόπτρου του μεμονωμένου ελκυστήρα ή του συνόλου ελκυστήρας-ρυμουλκούμενο, που δεν είναι εφοδιασμένο με κάτοπτρο οδηγήσεως.  2.3.5. Υπό τις συνθήκες τις αναφερόμενες στα σημεία 2.3.3. και 2.3.4. τα κάτοπτρα οδηγήσεως δύνανται να προεξέχουν από τα μέγιστα επιτρεπόμενα πλάτη των ελκυστήρων.  2.4. Ρύθμιση 2.4.1. Το εσωτερικό κάτοπτρο οδηγήσεως πρέπει να ρυθμίζεται από τον οδηγό ενώ ευρίσκεται στη θέση οδηγήσεως.  2.4.2. Το εξωτερικό κάτοπτρο οδηγήσεως πρέπει να δύναται να ρυθμίζεται από τον οδηγό εκ του εσωτερικού του ελκυστήρα. Η ασφάλιση στην τελική θέση δύναται πάντως να πραγματοποιείται έξωθεν.  2.4.3. Δεν υπόκεινται στις προδιαγραφές του σημείου 2.4.2. τα εξωτερικά κάτοπτρα οδηγήσεως τα οποία αφού αναδιπλωθούν υπό την επίδραση μιας ωθήσεως, επιστρέφουν αυτόματα στην αρχική θέση ή είναι δυνατόν να επαναφέρονται σε θέση χωρίς εργαλεία.  2.5. Οπτικό πεδίο 2.5.1. Κράτη μέλη στα οποία η κυκλοφορία διεξάγεται στα δεξιά Το οπτικό πεδίο του αριστερού εξωτερικού κατόπτρου οδηγήσεως πρέπει να είναι τέτοιο ώστε ο οδηγός να δύναται να βλέπει προς τα οπίσω τουλάχιστον ένα τμήμα οδού επιπέδου έως τον ορίζοντα, κείμενο στο αριστερό ενός επιπέδου παραλλήλου προς το κατακόρυφο  διάμεσο διάμηκες επίπεδο που εφάπτεται στο αριστερό ακρότατο του πλάτους απ' άκρο σε άκρο του μεμονωμένου ελκυστήρα ή του συνόλου ελκυστήρας-ρυμουλκούμενο.  2.5.2. Κράτη μέλη στα οποία η κυκλοφορία διεξάγεται στα αριστερά.  Το οπτικό πεδίο του δεξιού εξωτερικού κατόπτρου οδηγήσεως πρέπει να είναι τέτοιο ώστε ο οδηγός να δύναται να βλέπει προς τα οπίσω τουλάχιστον ένα τμήμα οδού επιπέδου έως τον ορίζοντα, κείμενο στο δεξιό ενός επιπέδου παραλλήλου προς το κατακόρυφο διάμεσο  διάμηκες επίπεδο που εφάπτεται στο δεξιό ακρότατο του πλάτους απ' άκρο σε άκρο του μεμονωμένου ελκυστήρα ή του συνόλου ελκυστήρας-ρυμουλκούμενο.    (1) ΕΕ αριθ. Ν 68 της 22.3.1971, σ. 1.  (2) ΕΕ αριθ. Ν 73 της 27.3.1972, σ. 14.